സോണിയയും രാഹുലും ഇന്ത്യയെ ദുരുപയോഗം ചെയ്തു: രവിശങ്കര് പ്രസാദ് :: Janmabhumi Daily\nSaturday 22 December 2018 4:03 pm IST\nന്യൂദല്‍ഹി : സോണിയ ഗാന്ധിയും, രാഹുല് ഗാന്ധിയും ഇന്ത്യയുടെ സമ്പത്ത് ദുരുപയോഗം ചെയ്‌തെന്ന് കേന്ദ്ര മന്ത്രി രവിശങ്കര് പ്രസാദ്. ഹെറാള്‍ജ് ഹൗസില് കോണ്‍ഗ്രസ് നേതാക്കള് പത്രം നടത്തുകയായിരുന്നില്ല. പാട്ടത്തിന് നല്‍കിയിരിക്കുകയായിരുന്നെന്നും അദ്ദേഹം ആരോപിച്ചു.\nദല്‍ഹിയിലെ ബിജെപി ആസ്ഥാനത്ത് മാധ്യമ പ്രവര്‍ത്തകരുമായി സംസാരിക്കവേയാണ് രവിശങ്കര് പ്രസാദ് ഇത്തരത്തില് വിമര്‍ശിച്ചത്.\nവെറും 50 ലക്ഷത്തിന് 5000 കോടിയുടെ സ്വത്തു വകകള് സ്വന്തമാക്കിയത് തട്ടിപ്പാണ്. 2008ല് നാഷണല് ഹെറാള്‍ഡ് പ്രസിദ്ധീകരണം നിര്‍ത്തിയതാണ്. എന്നിട്ടും ഇത് പ്രവര്‍ത്തിച്ചിരുന്ന കെട്ടിടം കൈയ്യടക്കി വെച്ചിരിക്കുകയായിരുന്നു. പൊതുമുതല് ഇത്തരത്തില് കൊള്ളയടിക്കാന് മോദി സര്‍ക്കാര് അനുവദിക്കില്ലെന്നും കേന്ദ്രമന്ത്രി കൂട്ടിച്ചേര്‍ത്തു.\nസോണിയയും രാഹുലും ഉത്തരവാദിത്തം ഏറ്റെടുത്തു\nസോണിയയും രാഹുലും പൊതുമേഖലാസ്ഥാപനം കയ്യടക്കി\nസ്വാധീനമുള്ളവരുടെ പട്ടികയില് മോദിയും സോണിയയും രാഹുലും\nകനത്ത പരാജയം; രാഹുലും സോണിയയും രാജിക്കൊരുങ്ങുന്നു\nസോണിയയും രാഹുലും മാപ്പ് പറയണം: ബിജെപി


പ്രീപെയ്ഡ് നമ്പറുകള് റീചാര്‍ജ് ചെയ്യുന്നതിനായി മറ്റുള്ളവരെ സഹായിക്കുന്നവര്‍ക്ക് റീചാര്‍ജ് തുകയുടെ നാല് ശതമാനം കമ്മീഷന് – Tip of India News\nപ്രീപെയ്ഡ് നമ്പറുകൾ റീചാർജ് ചെയ്യുന്നതിനായി മറ്റുള്ളവരെ സഹായിക്കുന്നവർക്ക് റീചാർജ് തുകയുടെ നാല് ശതമാനം കമ്മീഷൻ നൽകുമെന്ന് ബിഎസ്എൻഎൽ അറിയിച്ചു. “ബി‌എസ്‌എൻ‌എൽ അപ്നോ കി മഡാഡ് സെ റീചാർജ്” എന്ന പേരിൽ ആരംഭിച്ച പുതിയ സംരഭത്തിന്റെ ഭാഗമായാണ് കമ്മീഷൻ നൽകുന്നത്. നേരത്തെ സ്വകാര്യ കമ്പനികളും ഇത്തരം സംരംഭങ്ങൾ അവതരിപ്പിച്ചിരുന്നു. ലോക്ക്ഡൌൺ കാലത്ത് റീചാർജ് ചെയ്യാൻ സാധിക്കാതെ വരുന്ന ആളുകൾക്ക് ഇത് ഏറെ സഹായകമാവും.\nമറ്റുള്ളവരുടെ മൊബൈൽ നമ്പറുകൾ റീചാർജ് ചെയ്ത് നൽകുന്നത് പ്രോത്സാഹിപ്പിക്കുന്നതിനായിട്ടാണ് കമ്പനി പുതയ സംരംഭം ആരംഭിച്ചത്. ഈ പ്ലാൻ ആദ്യം പ്രഖ്യാപിച്ചപ്പോൾ കമ്പനി ക്യാഷ്ബാക്ക് ഓഫറിന്റെ കാര്യം വെളിപ്പെടുത്തിയിരുന്നില്ല. പിന്നീടാണ് പ്ലാൻ അപ്ഡേറ്റ് ചെയ്ത് ആനുകൂല്യങ്ങൾ പ്രഖ്യാപിച്ചിരിക്കുന്നത്. ഇത് കൂടാതെ, ‘ഘർ ബെയ്തേ റീചാർജ്’ എന്ന പേരിൽ ഒരു പുതിയ ഓഫറും കമ്പനി പ്രഖ്യാപിച്ചിട്ടുണ്ട്. റീചാർജിനായി ഉപയോക്താവിന് റിക്വസ്റ്റ് ചെയ്യാവുന്ന സംവിധാനമാണ് ഇത്.\nഎല്ലാ സ്വകാര്യ കമ്പനികളും അവരുടെ ഉപയോക്താക്കൾക്കായി ഒരു കമ്മീഷൻ സംവിധാനം അവതരിപ്പിച്ചിട്ടുണ്ട്. റീചാർജ് ചെയ്യാൻ ആളുകൾ ബുദ്ധിമുട്ട് അനുഭവിക്കുന്നു എന്നതുകൊണ്ടാണ് ഇത്തരമൊരു സംവിധാനം ഉണ്ടാക്കിയിരിക്കുന്നത്. എയർടെൽ, റിലയൻസ് ജിയോ, വോഡഫോൺ-ഐഡിയ എന്നിവ അവരുടെ പ്രീപെയ്ഡ്, പോസ്റ്റ് പെയ്ഡ് ഉപയോക്താക്കൾക്ക് നാല് മുതൽ ആറ് ശതമാനം വരെയാണ് കമ്മീഷൻ വാഗ്ദാനം ചെയ്യുന്നത്.\nഎയർടെൽ താങ്ക്സ് ആപ്പിൽ സൂപ്പർ ഹീറോ ഫീച്ചർ എന്ന പ്രത്യേക സംവിധാനം പുറത്തിറക്കിയിട്ടുണ്ട്. ഡെബിറ്റ് കാർഡുകൾ, ക്രെഡിറ്റ് കാർഡുകൾ, നെറ്റ് ബാങ്കിംഗ്, പേയ്‌മെന്റ് ബാങ്കുകൾ, ഇവാലറ്റുകൾ എന്നിവ വഴി റീചാർജ്ജുകൾക്കായുള്ള പേയ്‌മെന്റുകൾ നടത്താൻ പുതുതായി ആരംഭിച്ച ഫീച്ചർ നിങ്ങളെ സഹായിക്കുന്നു. മറ്റുള്ളവർക്ക് റീചാർജ് ചെയ്ത് കൊടുക്കാൻ ആളുകളെ പ്രോത്സാഹിപ്പിക്കുക എന്ന ലക്ഷ്യത്തോടെയാണ് എയർടെൽ ഇത്തരമൊരു നടപടിയെടുത്തത്.\nഇന്ത്യയിലെ ഏറ്റവും വലിയ ടെലിക്കോം ഓപ്പറേറ്ററായ റിലയൻസ് ജിയോയും റീചാർജ് പ്രോത്സാഹിപ്പിക്കാനായി പുതിയ സംരംഭം കൊണ്ടുവന്നിട്ടുണ്ട്. ഇതിനായി ഒരു പ്രത്യേക ആപ്ലിക്കേഷനും റിലയൻസ് ജിയോ പുറത്തിറക്കി. ഓരോ റീചാർജിലും പോയിന്റുകൾ നേടാൻ സാധിക്കുന്ന ജിയോ പാർട്ട്ണർമാരാകാൻ ജിയോപോസ് എന്ന അപ്ലിക്കേഷനിലൂടെ ഉപയോക്താക്കൾക്ക് സാധിക്കും. അപ്ലിക്കേഷൻ ഇതിനകം തന്നെ ഗൂഗിൾ പ്ലേ സ്റ്റോറിൽ ലഭ്യമാണ്.\nവോഡഫോൺ-ഐഡിയ ‘റീചാർജ് ഫോർ ഗുഡ്’ എന്ന പേരിലാണ് മറ്റുള്ളവർക്ക് റീചാർജ് ചെയ്ത് നൽകുന്നതിനെ പ്രോത്സാഹിപ്പിക്കുന്ന സവിശേഷത അവതരിപ്പിച്ചിരിക്കുന്നത്. ഈ സവിശേഷത ഇതിനകം തന്നെ മൈ വോഡഫോൺ, മൈ ഐഡിയ എന്നീ ആപ്ലിക്കേഷനുകളിൽ ലഭ്യമാണ്. ഓപ്പറേറ്റർ പ്രീപെയ്ഡ് പായ്ക്കുകൾ റീചാർജ് ചെയ്യുമ്പോൾ 10 രൂപ, 20 രൂപ നിരക്കുകളിലുള്ള ക്യാഷ്ബാക്ക് ഓഫറും കമ്പനി നൽകുന്നുണ്ട്.\nകണക്റ്റിവിറ്റി വളരെ പ്രധാനപ്പെട്ട കാര്യമാണ്. ഇത് അവശ്യ കാര്യങ്ങളുടെ പട്ടികയിൽ ഉള്ളതുകൊണ്ട് തന്നെ ഈ സമയത്ത് ടെലിക്കോം കമ്പനികൾ അവരുടെ റീചാർജ് ചെയ്യാൻ ബുദ്ധിമുട്ട് അനുഭവിക്കുന്ന പ്രീപെയ്ഡ് ഉപയോക്താക്കളെ സഹായിക്കാനുള്ള പുതിയ നീക്കങ്ങൾ ആരംഭിച്ചത്. ഈ സവിശേഷതകളും അപ്ലിക്കേഷനുകളും ആരംഭിക്കുന്നതിനായി കമ്പനികൾ ധാരാളം നിക്ഷേപം നടത്തുന്നതുകൊണ്ട് തന്നെ ഇത് അവരുടെ ബിസിനസ്സുകളെ വലിയ തോതിൽ ബാധിക്കുമെന്ന് ഉറപ്പാണ്.


ഭിന്നിപ്പിച്ച് സ്വയം വളരുന്ന വെള്ളക്കാരന്റെ തന്ത്രം അവർ പയറ്റുന്നത് ഞാനും നിങ്ങളും ഉൾപ്പെടുന്ന സമൂഹത്തിന് മീതെയാണ് - Boolokam\nHome Columns ഭിന്നിപ്പിച്ച് സ്വയം വളരുന്ന വെള്ളക്കാരന്റെ തന്ത്രം അവർ പയറ്റുന്നത് ഞാനും നിങ്ങളും ഉൾപ്പെടുന്ന സമൂഹത്തിന് മീതെയാണ്\nഭിന്നിപ്പിച്ച് സ്വയം വളരുന്ന വെള്ളക്കാരന്റെ തന്ത്രം അവർ പയറ്റുന്നത് ഞാനും നിങ്ങളും ഉൾപ്പെടുന്ന സമൂഹത്തിന് മീതെയാണ്\n‘പൗരത്വബിൽ നിയമവിരുദ്ധ കുടിയേറ്റക്കാരെ ഒഴിപ്പിക്കാൻ മാത്രമല്ലേ’ എന്ന് ചിന്തിക്കുന്ന പച്ചവെള്ളം ചവച്ച് കുടിക്കുന്ന നിഷ്‌കളങ്കരുണ്ടെങ്കിൽ ഒന്നിവിടം വരെ വന്നിട്ട് പോണം. അഞ്ച് വർഷം മുൻപ് വരെ കുടിയേറിയ ഹിന്ദുവിനും സിഖിനും ജൈനനും ബുദ്ധിസ്‌റ്റിനും പാഴ്‌സിക്കും ഉണ്ടാകുന്ന പ്രിവിലെജ് ഇവിടെ കുടിയേറിയ മുസ്‌ലിമിന് ഇല്ലാതെ പോകുന്നത് ഒരൊറ്റ കാരണം കൊണ്ടാണ്- മുസ്‌ലിമായത് കൊണ്ട്.\nഅവർ ആവശ്യപ്പെടുന്നതും അതാണ്. വാഴുന്നോർക്ക് എന്തുമാവാം, വീഴുന്ന നമ്മൾ വീണു കൊണ്ടേയിരിക്കുന്നു. അതിന് നമ്മെ വെട്ടി മുറിക്കുന്ന വാളാണ് മതത്തിലൂന്നിയ പൗരത്വബിൽ. ഹിന്ദുവാകുന്നത് പുണ്യവും, അവർ ‘കരുണ’ നൽകുന്ന കുറേയേറെ വിഭാഗങ്ങൾക്ക് സ്വീകാര്യതയും ഇസ്‌ലാമിന് അയിത്തവുമാകുകയാണ്.\nസവർക്കറിന്റെയും ഗോൽവാൽക്കറിന്റെയും വീക്ഷണം പടർത്തി ഹിന്ദുരാഷ്‌ട്രം വരാനുള്ള ആദ്യപടിയിൽ രാജ്യം. അരക്ഷിതത്വത്തിലേക്കുള്ള, ഭിന്നതയിലേക്കുള്ള, വർഗീയതയുടെ വനാഗ്നി പടർത്തുന്നതിലേക്കുള്ള ആദ്യപടി. ഇസ്‌ലാമോഫോബിയ പടർത്തുക മാത്രമല്ലയിവിടം. തകരുകയാണ് സർവ്വം.\nPrevious articleവീണാലും നേട്ടം ?\nNext articleആര്യന്റെ വംശീയ സുപ്പീരിയോരിറ്റിയും അധീശത്വവും ആദർശമായി കയ്യാളിയ ഹിറ്റ്ലർ ചരിത്രത്തിന്റെ ചവറ്റുകൊട്ടയിൽ എറിയപ്പെട്ടെങ്കിൽ ഇന്ത്യയിലും ചരിത്രം ആവർത്തിക്കപ്പെടുക തന്നെ ചെയ്യും


പുതിയ മന്ത്രിസഭ വരുന്നതിനുമുന്‍പ് വെട്ടും കുത്തും; ആര്‍എസ്എസുകാര് സിപിഎം പ്രവര്‍ത്തകന്റെ കൈകാലുകള് വെട്ടി | Daily Indian Herald\nMay 23, 2016 5:40 pm By : Indian Herald Staff\nതിരൂര്: പുതിയ മന്ത്രിസഭ അധികാരത്തിലെത്തുന്നതിനു മുന്‍പ് തന്നെ പലയിടങ്ങളിലും വെട്ടും കുത്തും തുടങ്ങി. കഴിഞ്ഞ ദിവസം നടന്ന ബോംബേറിനു പിന്നാലെ വീണ്ടും ആക്രമണം. ആര്‍എസ്എസ് പ്രവര്‍ത്തകര് സിപിഐഎം പ്രവര്‍ത്തകന്റെ കൈകാലുകള് വെട്ടിയെടുത്തു. വെട്ടം ഇല്ലത്തപ്പടി നെടിയാരമ്പത്ത് മുരളിയുടെ മകന് സുബിന്‍ലാലി (22)ന്റെ ഇടതുകൈയും കാലുമാണ് അക്രമികള് ദാരുണമായി വെട്ടിയത്.\nബൈക്കില് വരികയായിരുന്നു സിപിഎം പ്രവര്‍ത്തകന്റെ കണ്ണില് മുളുകുപൊടി വിതറിയാണ് ആക്രമിച്ചത്. ശനിയാഴ്ച രാത്രി 12നാണ് ആക്രമണം. സുബിന്‍ലാല് സുഹൃത്തുക്കളായ സുഭാഷ്, ഫിറോസ് എന്നിവരുമൊത്ത് തിരൂരില്‍നിന്ന് സിനിമ കണ്ട് വീട്ടിലേക്ക് മടങ്ങുമ്പോഴാണ് ആക്രമണം. രണ്ട് ബൈക്കിലായി എത്തിയ ആറ് ആര്‍എസ്എസ് പ്രവര്‍ത്തകര് തെക്കനന്നാര എല്‍പി സ്‌കൂളിന് സമീപം സുബിന്‍ലാലിന്റ മുഖത്തേക്ക് മുളകുപൊടി എറിഞ്ഞ് വീഴ്ത്തുകയും സുഹൃത്തുക്കളെ ഭീഷണിപ്പെടുത്തി ഓടിക്കുകയും ചെയ്തു.\nപിന്നീട് സുബിന്‍ലാലിന്റെ കാലും കൈയും വെട്ടിമുറിക്കുകയായിരുന്നു. ഇടതുകൈയും ഇടതുകാലും മുറിഞ്ഞുതൂങ്ങി. വിവരമറിഞ്ഞ് നാട്ടുകാര് ഓടിക്കൂടിയപ്പോഴേക്കും അക്രമികള് ബൈക്കില് രക്ഷപ്പെട്ടു. നിരവധി കേസില് പ്രതിയായ പുല്ലൂണി ചെട്ടിവാലത്തിങ്ങല് രാഹുലിന്റെ നേതൃത്വത്തിലാണ് ആക്രമണം നടത്തിയത്. ഗുരുതരമായി പരുക്കേറ്റ സുബിന്‍ലാലിനെ തിരൂര് ജില്ലാ ആശുപത്രിയില് പ്രാഥമിക ചികിത്സ നല്‍കിയശേഷം പെരിന്തല്‍മണ്ണ സ്വകാര്യ ആശുപത്രിയില് പ്രവേശിപ്പിച്ചു. തുടര്‍ന്ന് മണിക്കൂറുകള് നീണ്ട ശസ്ത്രക്രിയയിലൂടെയാണ് കൈകാലുകള് കൂട്ടിച്ചേര്‍ത്തത്.\nസുബിന്‍ലാല് സിനിമ കഴിഞ്ഞ് മടങ്ങുമ്പോള് ആക്രമണം നടത്തണമെന്ന് മുന്‍കൂട്ടി ആര്‍എസ്എസുകാര് തീരുമാനിച്ചിരുന്നു. വെട്ടത്തെ ആര്‍എസ്എസ് പ്രവര്‍ത്തകരായ വട്ടപറമ്പില് വിമല്‍പ്രസാദ്, വേമണ്ണ ഒടേങ്ങല് സുധീഷ്, ധനീഷ്, കാനൂര്‍കാട്ടയില് മാനാത്ത് പ്രവീണ്, കരിയത്തില് സന്ദീപ്, വേമമണ്ണ തൈവളപ്പില് അനീഷ് എന്നിവരാണ് അക്രമികള്‍ക്ക് വിവരം നല്‍കിയത്. സംഭവത്തില് തിരൂര് പൊലീസ് കേസെടുത്തു.\nTags: attack, cpm, injured, knife, rss\nമോദിയെ എതിർത്ത് ആർഎസ്എസ്..!! രാജ്യ താത്പര്യം ബലികഴിക്കരുതെന്ന് നിർദ്ദേശം


ഈ ഹെയര് സ്റ്റൈലിന് വേണ്ടി വന്നത് 40 മണിക്കൂര്!!! | PravasiExpress\nHome Lifestyle Fashion ഈ ഹെയര് സ്റ്റൈലിന് വേണ്ടി വന്നത് 40 മണിക്കൂര്!!!\nഎന്നാൽ 40 മണിക്കൂർ ഒരു ഹെയർ സ്റ്റൈൽ ചെയ്യാൻ വേണ്ടി മാത്രം ചിലവഴിക്കുന്ന കാര്യത്തെ കുറിച്ച് ചിന്തിച്ച് നോക്കു. വിശ്വസിക്കാന് ഇത്തിരി പ്രയാസം കാണും. ആര്‍ത്തും തമ്മില് ചിരിക്കാന് പോലും സമയമില്ലാത്ത ഈ കാലത്ത് ഹെയര് സ്റ്റൈലിനായി ഇത്രയും അധികം സമയം ചെലവഴിച്ചത് ആരാണെന്ന് അറിയേണ്ടേ?\nആർ ആന്റ് ബി ഗായിക സൊലാഞ്ജി നോവ്‌ലിസാണ് ആ വ്യക്തി.\nകഴിഞ്ഞ ദിവസം രാത്രി നടന്ന ലൈവ് പെർഫോമെൻസിന് വേണ്ടിയായിരുന്നു ഇത്. താരത്തിന്റെ പുതുതായി ഇറങ്ങിയ ആൽബം ‘എ സീറ്റ് അറ്റ് ദി ടേബിൾ’ എന്നതിന്റെ ആദ്യ പെർഫോർമൻസായിരുന്നു ശനിയാഴ്ച്ച നടന്നത്.ഗാനത്തോടൊപ്പം സൊലാഞ്ജിയുടെ ഹെയർ സ്റ്റൈലും ശ്രദ്ധിക്കപ്പെട്ടു. ‘ഡ്രീം ക്യാച്ചർ’ എന്നാണ് ആരാധകർ ഈ ഹെയർ സ്റ്റൈലിനെ ഇപ്പോൾ വിളിക്കുന്നത്\ndreamcatcher album hairstyle Solange Knowles' 'Dream Catcher' hairstyle\nPrevious articleകറന്‍സിരഹിത പണമിടപാടുകള് പ്രോത്സാഹിപ്പിക്കാന് ‘ഭാഗ്യക്കുറി’ പരീക്ഷണത്തിന് തയാറെടുത്ത് കേന്ദ്രസര്‍ക്കാര്.\nNext articleഫുക്രിയുടെ ട്രെയ്‌ലര് എത്തി\nബീച്ച് സൈഡിൽ ഹോട്ട് ലുക്കിൽ അമല പോൾ; ചിത്രങ്ങൾ വൈറൽ


ആം ആദ്മി എം.എല്.എ രാജിവെച്ചു :: Janmabhumi Daily\nTuesday2May 2017 8:48 am IST\nന്യൂദല്‍ഹി: ആം ആദ്മി പാര്‍ട്ടി രാഷ്ട്രീയകാര്യ സമിതിയില് നിന്ന് എം.എല്.എ അമാനതുളള ഖാന് രാജിവെച്ചു. കുമാര് വിശ്വാസ് ബി.ജെ.പിക്ക് വേണ്ടി പ്രവര്‍ത്തിക്കുകയാണെന്ന അമാനതുളള ഖാന്റെ ആരോപണത്തിനെതിരെ എ.എ.പി നേതാക്കള് രംഗത്തുവന്നതിനെ തുടര്‍ന്നാണ് രാജി. കുമാര് വിശ്വാസിനെ എ.എ.പിയില് പ്രതിഷ്ഠിച്ചത് ആര്‍എസ്എസും ബിജെപിയുമാണെന്നായിരുന്നു അമാനതുളളയുടെ ആരോപണം. എ.എ.പി മന്ത്രിമാരുമായും എം.എല്.എമാരുമായും സ്വവസതിയില് കൂടിക്കാഴ്ച നടത്തിയ കുമാര് വിശ്വാസ് ഭരണം പിടിച്ചെടുക്കാന് ശ്രമിച്ചെന്നും ഇത് പരാജയപ്പെട്ടാല് നിരവധി എം.എല്.എമാര്‍ക്കൊപ്പം ബി.ജെ.പിയില് ചേരാന് ശ്രമിച്ചിരുന്നതായും അമാനതുളള ഖാന് ആരോപിച്ചിരുന്നു. അമാനതുളള ഖാനെ പാര്‍ട്ടിയില് നിന്ന് പുത്താക്കണമെന്ന് മുതിര്‍ന്ന നേതാക്കളും 37 എം.എല്.എമാരും എ.എ.പി നേതാവും ഡല്‍ഹി മുഖ്യമന്ത്രിയുമായ അരവിന്ദ് കെജ്രിവാളിനോട് ആവശ്യപ്പെട്ടിരുന്നു. അമാനതുളളയെ രാഷ്ട്രീയകാര്യ സമിതിയില് നിന്ന് പുറത്താക്കിയാല് മാത്രമേ സമിതി യോഗത്തില് പങ്കെടുക്കുകയുള്ളൂവെന്ന് കുമാര് വിശ്വാസും നിലപാട് സ്വീകരിച്ചു. അതേസമയം, സഹോദരനെപ്പോലെ കരുതുന്ന കുമാര്‍വിശ്വാസിനും തനിക്കുമിടയില് വിടവ് ഉണ്ടാക്കാന് ശ്രമിക്കുന്നവര് പാര്‍ട്ടിയുടെ ശത്രുക്കളാണെന്ന് കെജ്രിവാള് ട്വീറ്റ് ചെയ്തു.


അമ്മയുടെ വഴിയെ മകളും; അഭിനയരംഗത്തേക്ക് ചുവടുവയ്ക്കാൻ മുക്തയുടെ കൺമണി | actress muktha daughter entering film industry\nഅമ്മയുടെ വഴിയെ മകളും; അഭിനയരംഗത്തേക്ക് ചുവടുവയ്ക്കാൻ മുക്തയുടെ കൺമണി\nമമ്മൂട്ടി നായകനായ 'മാമാങ്ക'ത്തിനു ശേഷം എം പദ്‍മകുമാര് ഒരുക്കുന്ന ചിത്രം കൂടിയാണ് 'പത്താം വളവ്'.\nKochi, First Published Aug 26, 2021, 1:53 PM IST\nമലയാളത്തിൽ മാത്രമല്ല തമിഴിലും നിരവധി ശ്രദ്ധേയമായ കഥാപാത്രങ്ങൾ ചെയ്ത താരമാണ് നടി മുക്ത. സിനിമയിൽ സജീവമല്ലെങ്കിലും ടെലിവിഷൻ സീരിയലുകളിൽ താരം അഭിനയിക്കുന്നുണ്ട്. ഇപ്പോഴിതാ മുക്തയുടെ മകൾ കൺമണി എന്ന കിയാര അമ്മയുടെ വഴിയേ അഭിനയരംഗത്തേക്ക് എത്തുകയാണ്.\nസുരാജ് വെഞ്ഞാറമൂടും ഇന്ദ്രജിത്തും പ്രധാന കഥാപാത്രങ്ങളാകുന്ന പത്താം വളവ് എന്ന ചിത്രത്തിലൂടെയാണ് കിയാര അഭിനയരംഗത്ത് അരങ്ങേറുന്നത്. എം. പത്മകുമാർ ആണ് ചിത്രത്തിന്റെ സംവിധാനം. സംഗീതത്തിലും മോണോ ആക്ടിലും കഴിവ് തെളിയിക്കുന്ന കൺമണി മുക്തയുടെ ഭർതൃസഹോദരിയും ഗായികയുമായ റിമിടോമിയുടെ യൂട്യൂബ് ചാനലിലെ കുക്കറി ഷോകളിലും പ്രത്യക്ഷപ്പെടാറുണ്ട്.\nയുജിഎമ്മിന്‍റെ ബാനറില് ഡോ: സക്കറിയ തോമസ്, ഗിജൊ കാവനാല്, ശ്രീജിത്ത് രാമചന്ദ്രന്, പ്രിന്‍സ് പോള് എന്നിവരാണ് നിര്‍മ്മാണം.\nഅഭിലാഷ് പിള്ളയുടേതാണ് ചിത്രത്തിന്‍റെ രചന. ഛായാഗ്രഹണം രതീഷ് റാം. എഡിറ്റിംഗ് ഷമീര് മുഹമ്മദ്. സംഗീതം രഞ്ജിന് രാജ്. പ്രൊജക്റ്റ് ഡിസൈനര് നോബിള് ജേക്കബ്. കലാസംവിധാനം രാജീവ് കോവിലകം. ചമയം ജിതേഷ് പൊയ്യ. വസ്ത്രാലങ്കാരം അയേഷ ഷഫീര്. ചീഫ് അസോസിയേറ്റ് ഡയറക്ടര് ഉല്ലാസ് കൃഷ്‍ണ. സ്റ്റില്‍സ് മോഹന് സുരഭി. ഡിസൈന് യെല്ലോ ടൂത്ത്‍സ്. മമ്മൂട്ടി, വിജയ് സേതുപതി, പൃഥ്വിരാജ് അടക്കമുള്ള താരങ്ങളാണ് മോഷന് പോസ്റ്ററിനൊപ്പം സോഷ്യല് മീഡിയയിലൂടെ ചിത്രം പ്രഖ്യാപിച്ചത്.\nLast Updated Aug 26, 2021, 1:53 PM IST\nജയസൂര്യയുടെ നൂറാം ചിത്രം എത്തി; 'സണ്ണി' സ്ട്രീമിംഗ് ആരംഭിച്ച് ആമസോണ് പ്രൈം വീഡിയോ\nമമ്മൂട്ടിക്കൊപ്പം ലിജോ ജോസ് പെല്ലിശ്ശേരി? വരുന്നത് രണ്ട് സിനിമകളെന്ന് റിപ്പോര്‍ട്ട്


ഗ്യാസ്ട്രിക് പ്രശ്നങ്ങൾക്ക് ആയുർവേദ പരിഹാരങ്ങൾ\nHome Fitness ഗ്യാസ്ട്രിക് പ്രശ്നങ്ങൾ എങ്ങനെ നിയന്ത്രിക്കാം?\nഗ്യാസ് ട്രബിൾ എന്ന ബുദ്ധിമുട്ട് ജീവിതത്തിൽ അനുഭിക്കാത്തതായിട്ട് ആരും കാണില്ല. ദഹനനാളത്തിൽ അധികം വായു ശേഖരിക്കപ്പെടുമ്പോഴാണ് ഗ്യാസ്ട്രിക് പ്രശ്നങ്ങൾ ഉണ്ടാകുന്നത്. ഏമ്പക്കം, വയർ വേദന, വയർ വീർത്തു വരിക, കീഴ് വായു, നെഞ്ചെരിച്ചില് തുടങ്ങിയവയെല്ലാം ഇത് കാരണമുണ്ടാകുന്ന പ്രശ്നങ്ങളാണ്. ഭക്ഷണത്തിലും ജീവിതശൈലിയിലും ചില മാറ്റങ്ങൾ വരുത്തിയാൽ ഗ്യാസ്ട്രിക് പ്രശ്നങ്ങൾ നിയന്ത്രിക്കാൻ സാധിക്കും.\nഗ്യാസ്ട്രിക് പ്രശ്നങ്ങളുടെ ലക്ഷണങ്ങൾ അതിതീവ്രമായാൽ ഒരു ഡോക്ടറിനെ അത്യാവശ്യമായി കാണുക. ഇതിന് വേണ്ടി ആശുപത്രിയിൽ പോകണമെന്നില്ല നിങ്ങൾക്ക് ഓൺലൈനിൽ കൂടിയും ഡോക്ടറിനെ കൺസൾട്ട് ചെയ്യാവുന്നതാണ്.\nഗ്യാസ്ട്രിക് പ്രശ്നങ്ങൾ നിയന്ത്രിക്കാനുള്ള വഴികൾ\nഭക്ഷണത്തിന് അര മണിക്കൂർ മുമ്പെങ്കിലും വെള്ളം കുടിക്കുക. ഇത് അമിത ഭക്ഷണം കഴിക്കുന്നതിൽ നിന്ന് നിങ്ങളെ സഹായിക്കുകയും ദഹനം കൂടുതൽ എളുപ്പമാക്കി ഗ്യാസ്ട്രിക് പ്രശ്നങ്ങൾ അകറ്റുകയും ചെയ്യുന്നു.\nകൂടാതെ ഭക്ഷണത്തിന് ഒരു മണിക്കൂർ ശേഷം വെള്ളം കുടിക്കുന്നതാണ് ഏറ്റവും നല്ലത് കാരണം പോഷകങ്ങൾ ആഗിരണം ചെയ്യാൻ ഇത് ശരീരത്തെ സഹായിക്കുന്നു.\nഗ്യാസ് പ്രശ്‌നമുണ്ടാക്കുന്ന ഭക്ഷണങ്ങൾ ഒഴിവാക്കുക. ചില ഭക്ഷണങ്ങൾ ഗ്യാസ്ട്രിക് പ്രശ്നങ്ങളുണ്ടാക്കാൻ സാധ്യതയുണ്ട്. അത് ഏതെല്ലാമാണെന്ന് മനസ്സിലാക്കി ഒഴിവാക്കാൻ ശ്രമിക്കുക. ഗ്യാസ് പ്രശ്നങ്ങൾ ഉണ്ടാക്കാൻ സാധ്യതയുള്ള ഭക്ഷണങ്ങൾ ഏതെല്ലാമാണെന്ന് ഇതാ നോക്കൂ:\nകൊഴുപ്പ് കൂടുതലുള്ള ഭക്ഷണങ്ങൾ\nപതുക്കെ തിന്നുകയും കുടിക്കുകയും ചെയ്യുക. ഇത് ദഹനത്തിന് സഹായിക്കുകയും ദഹന സംബന്ധമായ മറ്റു പ്രശ്നങ്ങൾ ഇല്ലാതാക്കുകയും ചെയ്യുന്നു.\nഭക്ഷണത്തിന് ശേഷം നടക്കാൻ ശ്രമിക്കുക. ഇത് ചെയ്താൽ ദഹനം എളുപ്പമാകും. കൂടാതെ നെഞ്ചെരിച്ചില്, മലബന്ധം, ഗ്യാസ് ട്രബിൾ പോലുള്ള ബുദ്ധിമുട്ടുകൾ വരാതിരിക്കാൻ സഹായിക്കുന്നു.\nഫുഡ് ജേർണൽ എഴുതുക. നിങ്ങൾ ദിവസവും കുടിക്കുന്നതും കഴിക്കുന്നതുമായ എല്ലാം ഒരു ബുക്കിൽ അല്ലെങ്കിൽ ഡയറിയിൽ എഴുതുക. ഇത് ചെയ്യുന്നതിലൂടെ നിങ്ങളുടെ ശരീരത്തിന് ബുദ്ധിമുട്ടുണ്ടാക്കുന്ന ഭക്ഷണങ്ങൾ ഏതൊക്കെയാണെന്ന് മനസ്സിലാക്കാൻ സഹായിക്കും.\nഗ്യാസ്ട്രിക് പ്രശ്നങ്ങൾക്ക് വേണ്ടിയുള്ള ആയുർവേദ പരിഹാരങ്ങൾ\nഗ്യാസ്ട്രിക് പ്രശ്നങ്ങൾ പരിഹരിക്കാൻ ആയുർവേദം അലോപത്തിയേക്കാൾ മികച്ചതാണ്. പാർശ്വഫലങ്ങളൊന്നുമില്ലാതെ നിങ്ങളുടെ അസ്വസ്ഥതകൾ മാറ്റാൻ ആയുർവേദം സഹായിക്കും. ഗ്യാസ് ട്രബിളിൽ നിന്ന് ആശ്വാസം നൽകുന്ന ആയുർവേദ ഔഷധങ്ങൾ ഏതെല്ലാമാണെന്ന് ഇതാ നോക്കൂ:\nഅര ടീസ്പൂൺ ത്രിഫല 5-10 മിനിട്ട് വെള്ളത്തിൽ തിളപ്പിക്കുക, ശേഷം ഉറങ്ങുന്നതിന് മുന്നേ കുടിക്കുക. ശ്രദ്ധിക്കുക, ഇത് കുടിക്കുമ്പോൾ ത്രിഫലയുടെ അളവ് കൂടാൻ പാടില്ല.\nജീരക വെള്ളം കുടിക്കുന്നത് ഗ്യാസ് കാരണം ഉണ്ടാകുന്ന എല്ലാ പ്രശ്നങ്ങൾക്കും മികച്ച ഒരു പരിഹാരമാണ്. ഉമിനീർ ഗ്രന്ഥികളെ ഉത്തേജിപ്പിക്കുന്ന അവശ്യ എണ്ണകൾ ഇതിൽ അടങ്ങിയിട്ടുണ്ട്, ഇത് ദഹനത്തിന് സഹായിക്കുകയും അധിക വാതകം ഉണ്ടാകുന്നത് തടയുകയും ചെയ്യുന്നു.\nഹീംഗ് വയറ്റിലുള്ള ബാക്റ്റീരിയയുടെ വളർച്ച തടയുന്ന ഒരു ആൻറ്റി ഫ്ലാറ്റുലെൻറ്റായിട്ട് പ്രവർത്തിക്കുന്നു. അര ടീസ്പൂൺ ഹീംഗ് ഇളം ചൂടുവെള്ളം ചേർത്ത് കുടിച്ചാൽ ഗ്യാസ് പ്രശ്നങ്ങളിൽ നിന്ന് ആശ്വാസം ലഭിക്കും.\nഅജ്വയ്‌നിൽ തൈമോൾ എന്ന സംയുക്തം അടങ്ങിയിട്ടുണ്ട്. അവ ദഹനത്തിന് വേണ്ടി സഹായിക്കുന്നു. അര ടീസ്പൂൺ അജ്വെയ്ൻ വെള്ളത്തിനോടപ്പം കഴിക്കുക്കുന്നത് ഗ്യാസ്ട്രിക് പ്രശ്നങ്ങൾക്ക് ഒരു മികച്ച പരിഹാരമാണ്\nഈ ആയുർവേദ ഔഷധങ്ങൾ കഴിക്കുന്നതിന് മുമ്പ് ഒരു ഡോക്ടറിനോട് ചോദിക്കുക. ഗ്യാസ് കാരണം ഉണ്ടാകുന്ന ബുദ്ധിമുട്ടുകൾ ചില സമയങ്ങളിൽ വേദനാജനകമാണ്, എന്നാൽ മുകളിൽ പറഞ്ഞിട്ടുള്ള കാര്യങ്ങളൊക്കെ കൃത്യമായി ചെയ്താൽ അതിൽ നിന്ന് നിങ്ങൾക്ക് പൂർണ്ണ ആശ്വാസം ലഭിക്കും.\nPrevious articleമൂത്രത്തിൽ കല്ല് എങ്ങനെ പൂർണമായി അകറ്റാം?\nNext articleഈ ഫലങ്ങൾ കഴിച്ചാൽ ശരീരഭാരം കുറയും


മുട്ടില് മരംമുറി സര്‍ക്കാരിനെ പ്രതിക്കൂട്ടിലാക്കുന്നു: എല്ലാം മുന് മന്ത്രി കെ. രാജുവിന്റെ ഒത്താശയോടെ, വെളിപ്പെടുത്തല് – Kerala News Hunt\nകല്‍പ്പറ്റ: മുട്ടില് മരംമുറിയില് സര്‍ക്കാരിനെ പ്രതിക്കൂട്ടിലാക്കി പുതിയ വെളിപ്പെടുത്തലുകള്. മരംമുറിയെ കുറിച്ച് മുന് വനം മന്ത്രി കെ. രാജുവിന് അറിയാമെന്നാണ് പുതിയ വെളിപ്പെടുത്തല്. കേസിലെ പ്രതിയായ റോജി അഗസ്റ്റിന്റെ സുഹൃത്തും മരം വ്യാപാരിയുമായ ബെന്നി ഒരു സ്വകാര്യ ചാനലിനോട് വെളിപ്പെടുത്തിയതാണ് ഇക്കാര്യം.\nമരംകൊള്ള തടഞ്ഞില്ലെങ്കില് സര്‍ക്കാരിന് കോടികളുടെ നഷ്ടമുണ്ടാകുമെന്ന് താനുള്‍പ്പടെയുള്ള മരവ്യാപാരികള് രേഖാമൂലം പരാതി നല്‍കിയിരുന്നതാണെന്നും എന്നാല്, പരാതിയില് യാതൊരു നടപടിയും ഉണ്ടായില്ലെന്നും ബെന്നി ആരോപിക്കുന്നു. ഉത്തരവുണ്ടാക്കാന് മുന് റവന്യു വനം മന്ത്രിമാര് സഹായിച്ചുവെന്ന് റോജി പലതവണ പറഞ്ഞിട്ടുണ്ടെന്നും ബെന്നി ആരോപിച്ചു. മുന് റവന്യു മന്ത്രിക്കെതിരെയും ആരോപണങ്ങള് ഉയരുന്നുണ്ട്.\nഅതേസമയം, മുട്ടില് മരംമുറിക്കല് കേസില് എന്‍ഫോഴ്‌സ്‌മെന്റ് ഡയറക്ടറേറ്റും അന്വേഷണം നടത്തുമെന്ന് റിപ്പോര്‍ട്ട്. ഇത് സംബന്ധിച്ച് വനംവകുപ്പിന് ഇ.ഡി. കത്തുനല്‍കി. മരംമുറിയുടെ വിശാദംശങ്ങള് തേടിയാണ് കത്ത്. കത്തുനല്‍കിയിട്ട് ഒരാഴ്ചയായിട്ടും സര്‍ക്കാരോ വനംവകുപ്പോ ഇതില് തീരുമാനം എടുത്തിട്ടില്ല. മരംമുറിക്കലുമായി ബന്ധപ്പെട്ട് കള്ളപ്പണ ഇടപാട് നടന്നിട്ടുണ്ടോ എന്നുള്ളത് പരിശോധിക്കണമെന്നും ഇ.ഡി അയച്ച കത്തില് വ്യക്തമാക്കുന്നുണ്ട്.\nഇംഫാല്: അസുഖത്തെ തുടര്‍ന്ന് ചികിത്സയിലായിരുന്ന ഏഷ്യന് ഗെയിംസ് ബോക്‌സിങ്ങിലെ സ്വര്‍ണമെഡല് ജേതാവ് ഡിങ്കോ സിങ് (41) അന്തരിച്ചു. ഡിങ്കോയുടെ നിര്യാണത്തില് ബോക്‌സര് വിജേന്ദര് സിങ് ഉള്‍പെടെയുള്ളവര് അനുശോചിച്ചു. കഴിഞ്ഞവര്‍ഷം കോവിഡ് ബാധിതനായെങ്കിലും അദ്ദേഹം രോഗമുക്തി നേടി തിരിച്ചെത്തിയിരുന്നു. കരളിലെ അര്‍ബുദ ബാധയെ തുടര്‍ന്ന് 2017 മുതല് ചികിത്സയിലായിരുന്നു. അര്‍ബുദ ചികിത്സക്കായി കഴിഞ്ഞവര്‍ഷം ജനുവരിയില് അദ്ദേഹം ഡെല്‍ഹിയിലെ ആശുപത്രിയില് എത്തിയിരുന്നു. പിന്നീട് ഇംഫാലിലേക്ക് മടങ്ങി. ഏപ്രിലില് വീണ്ടും ആരോഗ്യനില വഷളായതോടെ ഹെലികോപ്ടര് […]\nപി. ആര്. ശ്രീജേഷിന് സംസ്ഥാന സര്‍ക്കാരിന്റെ രണ്ടു കോടി രൂപ പാരിതോഷികം\nവിവാദ ഉത്തരവ് പിന്‍വലിച്ചു; ഇനി വകുപ്പ് മേധാവി വഴിയല്ലാതെയും മന്ത്രിയെ സമീപിക്കാം


ഇ-സ്‌കൂട്ടര് നിര്‍മ്മിക്കുമെന്ന് ആര്‍ട്ടെം എനര്‍ജി ഫ്യൂച്ചര് - FUTURE KERALA - Daily on Business Economy and Society\nby എഫ് കെ ഓട്ടോ\t,\t8 May 2018\nആര്‍ട്ടെം എം9 എന്ന ഇലക്ട്രിക് സ്‌കൂട്ടര് പുറത്തിറക്കും\nമുംബൈ : ഇലക്ട്രിക് വാഹന ടെക്‌നോളജി കമ്പനിയായ ആര്‍ട്ടെം എനര്‍ജി ഫ്യൂച്ചര് ഇലക്ട്രിക് സ്‌കൂട്ടര് നിര്‍മ്മിക്കും. ആര്‍ട്ടെം എം9 എന്ന പേരില് ഇ-സ്‌കൂട്ടര് പുറത്തിറക്കുമെന്ന് കമ്പനി പ്രഖ്യാപിച്ചു. ഏറ്റവും സുരക്ഷിതമായ ഇലക്ട്രിക് സ്‌കൂട്ടറായിരിക്കും ആര്‍ട്ടെം എം9. ആഡംബര കാറുകളില് മാത്രം നല്‍കിവരുന്ന അഡാസ് (അഡ്വാന്‍സ്ഡ് ഡ്രൈവര് അസിസ്റ്റന്‍സ് സിസ്റ്റംസ്) സ്‌കൂട്ടറില് നല്‍കും.\nമണിക്കൂറില് 90 കിലോമീറ്ററായിരിക്കും ടോപ് സ്പീഡ്. ബാറ്ററി ഒരു തവണ പൂര്‍ണ്ണമായി ചാര്‍ജ് ചെയ്താല് 100 കിലോമീറ്റര് സഞ്ചരിക്കാമെന്ന് കമ്പനി വാര്‍ത്താക്കുറിപ്പില് അറിയിച്ചു. സ്‌കൂട്ടറിലെ ബാറ്ററി ചാര്‍ജ് ചെയ്യുന്നതിന് ഓണ്-ബോര്‍ഡ് ഫാസ്റ്റ് ചാര്‍ജര് നല്‍കും. ബാറ്ററി സ്വാപ്പിംഗ് നടത്തുന്നതിനും സൗകര്യമുണ്ടാകുമെന്ന് ആര്‍ട്ടെം എനര്‍ജി ഫ്യൂച്ചര് സ്ഥാപകനും ചീഫ് എക്‌സിക്യൂട്ടീവ് ഓഫീസറുമായ രജിത് ആര്യ പറഞ്ഞു.\nനിലവില് സീരീസ് എ റൗണ്ട് നിക്ഷേപം സമാഹരിക്കുന്നതിന്റെ നടപടികളിലാണ് ആര്‍ട്ടെം എനര്‍ജി ഫ്യൂച്ചര്. അടുത്ത അഞ്ച് വര്‍ഷത്തിനുള്ളില് മൂന്ന് ഇലക്ട്രിക് സ്‌കൂട്ടര് മോഡലുകള് പുറത്തിറക്കുകയാണ് ലക്ഷ്യം. എം9 ഇലക്ട്രിക് സ്‌കൂട്ടറിനെതുടര്‍ന്ന് എം9-എ, എം6 എന്നിവ നിര്‍മ്മിക്കും. ഇന്ത്യയിലെ ഇരുചക്ര വാഹന വിപണിയില് നിലവില് പ്രതിവര്‍ഷം 20 മില്യണ് വാഹനങ്ങളാണ് വിറ്റുപോകുന്നത്. 2022-23 ഓടെ ഇത് 36 മില്യണായി വളരുമെന്ന് പ്രതീക്ഷിക്കുന്നു.\nഅടുത്ത അഞ്ച് വര്‍ഷത്തിനുള്ളില് മൂന്ന് ഇലക്ട്രിക് സ്‌കൂട്ടര് മോഡലുകള് പുറത്തിറക്കുകയാണ് ലക്ഷ്യം\nഇരുചക്ര വാഹനത്തിന്റെ കൂട്ടിയിടി തടയുന്നതിനും അലര്‍ട്ട് നല്‍കുന്നതിനുമായി ഇലക്ട്രിക് സ്‌കൂട്ടറുകളില് ദ്വിമുഖ സുരക്ഷ നല്‍കുമെന്ന് ആര്‍ട്ടെം എനര്‍ജി ഫ്യൂച്ചര് അറിയിച്ചു. ആര്‍ട്ടെമിന്റെ ഫ്‌ളാഗ്ഷിപ്പ് എം9-എ സ്‌കൂട്ടറുകളില് ക്യാമറകളും റഡാറുകളും നല്‍കും. 100 മീറ്റര് പരിധിയില് 360 ഡിഗ്രി ജാഗ്രത പാലിക്കാന് ഇവ സഹായിക്കും.\nTags:\tARTEM ENERGY FUTURE PLANS TO DEVELOP E-SCOOTER\nഗ്രാസിയ വില്‍പ്പന രണ്ടര മാസത്തിനുള്ളില് അരലക്ഷം യൂണിറ്റ് കടന്നു\n500 കി.മീ. റേഞ്ചുമായി ഹ്യുണ്ടായ് ഇലക്ട്രിക് വാഹനം പുറത്തിറക്കും\nഇന്ത്യയിലെ ആദ്യ ബിഎസ്6ഇരുചക്ര വാഹനം ഈ മാസം 12 ന്


എംബാപ്പെ വരുന്നു; സാംപോളിയാണ് വില്ലന് – Chandrika Daily\nBy chandrika Sunday July 1, 2018 23:58 pm\nഎംബാപ്പെ വരുന്നു; സാംപോളിയാണ് വില്ലന്\nമോസ്‌കോ ലൈറ്റ്‌സ് (16) കമാലു അര്‍ജന്റീന പുറത്തായിരിക്കുന്നു, വില്ലനെ തേടിയുളള അന്വേഷണത്തില് എല്ലാവരും ഒരേ സ്വരത്തില് പറയുന്ന പേര് ഹെഡ് കോച്ച് ജോര്‍ജ്് സാംപോളി. നാല് മല്‍സരങ്ങള്…\nമോസ്‌കോ ലൈറ്റ്‌സ് (16)\nഅര്‍ജന്റീന പുറത്തായിരിക്കുന്നു, വില്ലനെ തേടിയുളള അന്വേഷണത്തില് എല്ലാവരും ഒരേ സ്വരത്തില് പറയുന്ന പേര് ഹെഡ് കോച്ച് ജോര്‍ജ്് സാംപോളി. നാല് മല്‍സരങ്ങള് മെസിയും സംഘവും ലോകകപ്പില് കളിച്ചു. നാലിലും കോച്ചിന്റെ മണ്ടത്തരങ്ങളാണ് പകല് പോലെ മുഴച്ചുനിന്നത്.\nടീമിന് വേണ്ടി ആദ്യ ഇലവനെ തീരുമാനിക്കുന്നതിന് പകരം അര്‍ജന്റീനിയന് ഫുട്‌ബോല് ഫെഡറേഷന് വേണ്ട ടീമിനെ തിരുമാനിക്കുന്ന കോച്ചിനെ താരങ്ങള്‍ക്കു വേണ്ട-ഫെഡറേഷന് മാത്രം മതി. മെസിയാണ് ടീമിന്റെ നായകന്-പക്ഷേ അദ്ദേഹം സ്വതവേ അന്തര്‍മുഖനായത് കൊണ്ട് നായകന്റെ റോളും, സാംപോളി തന്നെ ഏറ്റെടുത്തു. ആദ്യ ഇലവനെ നിശ്ചയിക്കുന്ന കാര്യത്തില് പോലും മെസിക്ക് റോളില്ലാതെയായി. തനിക്ക് വേണ്ട താരങ്ങളെക്കുറിച്ച് ശക്തമായി വാദിക്കുന്നതിലും അദ്ദേഹം പരാജയപ്പെട്ടു.\nഫലമോ-നാണക്കേടുമായി ടീം മടങ്ങി. ഫ്രാന്‍സിനെതിരായ തോല്‍വി മാത്രമായിരുന്നില്ല ടീമിന്റെ പ്രശ്‌നം. നൈജീരിയക്കെതിരായി ജയിച്ച ഏക മല്‍സരത്തിലും പ്രശ്‌നങ്ങള് ധാരാളമായിരുന്നു. പക്ഷേ അന്ന് ജയിച്ചുവെന്ന് മാത്രം. ഗോള്‍കീപ്പറും പ്രതിരോധവുമായിരുന്നു ടീമിന്റെ ദുര്‍ബല കണ്ണി. റാമിറെ എന്ന ഫസ്റ്റ് ചോയിസ് ഗോള്‍ക്കീപ്പര് ടീമിന് പുറത്തായതിന് കാരണം കോച്ചായിരുന്നു. പരുക്ക് കാരണം ലോകകപ്പ് ക്യാമ്പിലെത്താന് അഞ്ച് ദിവസത്തെ അവധി ചോദിച്ചപ്പോള് അദ്ദേഹം നല്‍കിയില്ല.\nഫലമോ ലോകത്തിലെ മികച്ച ഗോള്‍കീപ്പര്‍മാരില് ഒരാള് പുറത്ത്. പകരമെടുത്തവരാവട്ടെ ശരാശരിക്കാര്. പിന്‍നിരയില് എല്ലാവരും വെറ്ററന്മാരാണ്. അവരില് പ്രധാനി മഷരാനോയായിരുന്നു. പക്ഷേ സെന്‍ട്രല് ഡിഫന്‍ഡറുടെ റോള് കോച്ച്് മഷരാനേക്ക് നല്‍കിയില്ല. പകരം ഓട്ടോമെന്‍ഡിയെ രംഗത്തിറക്കി. മധ്യനിരയില് എവര് ബനേഗയും എയ്ഞ്ചലോ ഡി മരിയയും കോച്ചിന്റെ ആദ്യ സൂത്രവാക്യത്തിലുണ്ടായിരുന്നില്ല. പക്ഷേ രണ്ടാം കളിയില് ക്രൊയേഷ്യയോട് തോറ്റതോടെ ഇവരെ അദ്ദേഹം രംഗത്തിറക്കാന് നിര്‍ബന്ധിതനായി. മധ്യനിരയില് കോച്ച് സ്ഥിരമായി കളിപ്പിച്ചത് എന്‍സോ പെരസിനെയായിരുന്നു. ഈ പെരസ് ആദ്യം ടീമിലുണ്ടായിരുന്നില്ല. ലാന്‍സിനി എന്ന വിശ്വസത്‌നായ മധ്യനിരക്കാരന് പരുക്കുമായി അവസാന നിമിഷം ടീമില് നിന്ന് പുറത്തായപ്പോഴാണ് പെരസിനെ വിളിക്കുന്നത്. പെരസിന് എല്ലാ അവസരവും നല്‍കിയപ്പോള് പൗളോ ഡിബാലെയിലെ മുന്‍നിരക്കാരന് അവസരം നല്‍കിയില്ല. മെസിയോളം പ്രതിഭയുണ്ട് ഡിബാലെക്ക്, പക്ഷേ ബെഞ്ചിലെ കാഴ്ച്ചക്കാരന്. ഫ്രാന്‍സിനെതിരെ അര്‍ജന്റീന എങ്ങനെ മൂന്ന് ഗോള് നേടി-അതാണ് അല്‍ഭുതം. പക്ഷേ എല്ലാവരും കലവറയില്ലാതെ സമ്മതിക്കുന്ന ഒരു സത്യമുണ്ട്-ഈ അര്‍ജന്റീന ക്വാര്‍ട്ടര് പോയിട്ട്് പ്രി ക്വാര്‍ട്ടര് പോലും അര്‍ഹിച്ചിരുന്നില്ല.\nഅര്‍ജന്റീനക്കെതിരെ രണ്ട് ഗോളുകള്. രണ്ടും സുന്ദരം. വേഗതയും കൗശലവും ഒത്തിണങ്ങിയ മാജിക്. സിദാന് പറഞ്ഞതാണ് സത്യം-എംബാപ്പെ കേമനാണ്. അവനെ സൂക്ഷിക്കണം. ഫ്രഞ്ച് കോച്ച് ദീദിയര് ദെഷാംപ്‌സ് തന്റെ വജ്രായുധമായി പ്രഖ്യാപിച്ചത് എംബാപ്പെയെയായിരുന്നു-ലോകകപ്പിന് മുമ്പ് തന്നെ. മൊണോക്കോയില് നിന്നും ഒരു വര്‍ഷ ലോണിന് പി.എസ്.ജി റാഞ്ചിയ താരമാണ് എംബാപ്പെ. ഈ താരത്തെ റയല് മാഡ്രിഡ് പോലെ ഒരു ക്ലബ് നോട്ടമിട്ടത് വെറുതെയല്ലല്ലോ… അത്തരത്തില് ഒരാളെ മാര്‍ക്ക് ചെയ്യുന്നതില് അര്‍ജന്റീനക്കാര് ദുരന്തമായി മാറി. പത്താം നമ്പറുകാരന്റെ കടന്നു കയറ്റത്തില് ഓട്ടോമന്‍ഡിയും സംഘവും കിളവന്മാരായി പോയി. സൂക്ഷിക്കണം ഈ താരത്തെയെന്ന് ഇപ്പോള് പറയുന്നത് ഉറുഗ്വേയാണ്. കാരണം അവരാണ് ഇനി ഫ്രാന്‍സിന് മുന്നില്.\nനോ മെസി നോ ക്രിസ്റ്റ്യാനോ\nലോകകപ്പ് പോലെ വലിയ ചാമ്പ്യന്‍ഷിപ്പിന്റെ ഗ്ലാമര് എന്ന് പറഞ്ഞാല് അത് സൂപ്പര് താരങ്ങള് തന്നെ. പക്ഷേ ഈ ലോകകപ്പിലെ രണ്ട് മെഗാ താരങ്ങള് മണിക്കൂറുകളുടെ വിത്യാസത്തി ല് ലോകകപ്പില് നിന്നും പുറത്തായിരിക്കുന്നു. ഫ്രാന്‍സിനോട് 4-3ന് തകര്‍ന്ന് അര്‍ജന്റീന മടങ്ങുമ്പോള് മെസിയെയും ഉറുഗ്വേയോട് 2-1ന് പരാജയപ്പെട്ട് പോര്‍ച്ചുഗല് മടങ്ങുമ്പോള് ക്രിസ്റ്റ്യാനോ റൊണാള്‍ഡോയെയുമാണ് നഷ്ടമായിരിക്കുന്നത്.ഗ്ലാമര് ഒറ്റയടിക്ക്് കുറഞ്ഞിരിക്കുന്നു ലോകകപ്പിന്. ഇനി നെയ്മര്, കിലിയന് എംബാപ്പെ, എഡ്ഗാര് കവാനി, റുമേലു ലുക്കാക്കു, ഏദന് ഹസാഡ്, ഹാരി കെയിന് തുടങ്ങിയവരിലാണ് ആരാധക പ്രതീക്ഷകള്. മെസിയായിരുന്നു ലോകകപ്പിലെ ജനപ്രിയന്. എവിടെയും മെസിയും മെസിക്കാരും. പക്ഷേ ഒരു ചലനമുണ്ടാക്കാന് നാലാം ലോകകപ്പ് കളിച്ച താരത്തിനായില്ല. നൈജീരിയക്കെതിരെ നേടിയ ആ ഗോള് മാത്രമുണ്ട് ഓര്‍മകളില്. പിന്നെ ഒരു കാര്‍ഡും നഷ്ടമാക്കിയ പെനാല്‍ട്ടിയും. ക്രിസ്റ്റ്യാനോ പക്ഷേ ചലനമുണ്ടാക്കി. ആദ്യ മല്‍സരത്തില് തന്നെ ഹാട്രിക്ക്. രണ്ടാം മല്‍സരത്തിലും ഗോള്, പെനാല്‍ട്ടിയും പാഴാക്കി. മൂന്നാം മല്‍സരത്തില് മഞ്ഞക്കാര്‍ഡ്. നാലാം മല്‍സരത്തില് കടുത്ത മാര്‍ക്കിങില് ഉഴറുകയും ചെയ്തു. കേവലം സൂപ്പര് താരങ്ങളല്ല മെസിയും സി.ആര് സെവനും-രണ്ട് പ്രസ്ഥാനങ്ങളാണ്. കളിയുടെ സമവാക്യങ്ങളെ സമ്മോഹനമായി മൈതാനത്ത് ആലേഖനം ചെയ്യുന്നവര്. അവരുടെ കാലുകളില് പന്ത് ലഭിക്കുമ്പോള് അറിയാതെ ഗ്യാലറി ഉണരും. ആ ഉണര്‍ച്ചയിലാണ് കാല്‍പ്പന്തിലെ വായു ഹൃദയത്തിലേക്ക് പ്രവേശിക്കുക. പക്ഷേ എല്ലായ്‌പ്പോഴും ഒരാള് തന്നെ ജയിക്കില്ലല്ലോ… ഇത്തവണ ബാലന്‍ഡിയോര് ആര്‍ക്കാണ്…? രണ്ട് പേര്‍ക്കും ലോകകപ്പ് വിലാസം എന്തായാലും ഇല്ല.\nവടിയും കുത്തിപ്പിടിച്ച് ഒരു കോച്ച്. ഓസ്‌ക്കാര് തബരസ്… എത്ര കാലമായി ഇദ്ദേഹത്തെ കാണുന്നു. പ്രായത്തിന്റെ ശാന്തത പോലെ സമീപനത്തിലും ശാന്തന്. ഇന്നലെ വാര്‍ത്താ സമ്മേളനത്തില് സംസാരിക്കുമ്പോഴും തബരസ് സദാശാന്തന്. എന്ത് കൊണ്ട് ഈ വയസ്സനെ ഉറുഗ്വേ പൊക്കിപിടിക്കുന്നു എന്ന് തോന്നിയിട്ടുണ്ട്. പക്ഷേ സത്യം പറയാം-എഡ്ഗാര് കവാനിയും, ലൂയിസ് സുവാരസുമെല്ലാം ഉള്‍പ്പെടുന്ന ഉറുഗ്വേ നിര കോച്ചിന് നല്‍കുന്ന ബഹുമാനം ചെറുതല്ല. അദ്ദേഹമാണ് ടീമിന്റെ അവസാന വാക്ക്.\nഉറുഗ്വേയും പോര്‍ച്ചുഗലും ഏറ്റുമുട്ടിയപ്പോള് തബരസും അദ്ദേഹത്തെ പോലെ സീനിയറായ സാന്‍ന്റോസും തമ്മിലുളള അങ്കവുമായിരുന്നു അത്. മല്‍സരശേഷം പതിവ് പോലെ പരിശീലകര് ആലിംഗനം ചെയ്തപ്പോള് അവിടയെുമുണ്ടായിരുന്നു ബഹുമാനം. ഉറുഗ്വേ താരങ്ങളെല്ലാം ആദ്യം വന്ദിച്ചത് മറ്റാരെയുമായിരുന്നില്ല. അടിക്കുമോ ഈ പ്രായത്തിലും തബരസ് കപ്പ്… ചോദ്യങ്ങള് ഉയരുന്നുണ്ട്.\nCategories: Culture, More, Sports, Views Tags: 2018 football worldcup, argentina, cr7, Mbappe, messi, Russia 2018, Sampoli


കോടിയേരി ബാലകൃഷ്‌ണന്റെ മകനെതിരെ പരാതി!\nസിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്റെ മകനെതിരെ പിബിക്ക് പരാതി. കോടിയേരിയുടെ മകൻ ബിനോയ് കോടിയേരിക്കെതിരെയാണ് സാമ്പത്തിക തപ്പു നടത്തിയതായി പരാതി ഉയർന്നിരിക്കുന്നത്. ദുബായിലെ ജാസ്സ് ടൂറിസം കമ്പനിയാണ് പരാതിയുമായി രംഗത്തു വന്നിരിക്കുന്നത്.\nകമ്പനിയിൽ നിന്നും 13 കോടിരൂപ തട്ടിപ്പു നടത്തിയതായും,പണം തിരികെ ലഭിച്ചില്ലെങ്കിൽ നിയമ നടപടി സ്വീകരിക്കുമെന്നും കമ്പനി അധികൃതർ പി ബിക്കു നൽകിയ പരാതിയിൽ പറയുന്നു. എന്നാൽ 2014 ൽ 60,000 ദിര്‍ഹം അടച്ചു ഒത്തു തീർപ്പാക്കിയ കേസാണ് ഇപ്പോൾ വിവാദമായിരിക്കുന്നതെന്നും ബിനോയ് കോടിയേരി പറഞ്ഞു.\nമകനെതിരെയുള്ള പരാതിയെ കുറിച്ച് മകൻ തന്നെ വിശദീകരിക്കുമെന്നും, പരാതി പാർട്ടിയുമായി ബന്ധപെട്ടതല്ലെന്നും കോടിയേരി ബാലകൃഷ്‌ണൻ പറഞ്ഞു. മാധ്യമങ്ങൾ സത്യാവസ്ഥ അറിഞ്ഞു വാർത്തകൾ കൊടുക്കണമെന്നും അദ്ദേഹം പറഞ്ഞു. വിവാദത്തിന്റെ പശ്ചാത്തലത്തിൽ മുഖ്യമന്ത്രി പിണറായി വിജയനും കോടിയേരി ബാലകൃഷ്‌ണനുമായി ചർച്ച നടത്തിയിരുന്നു.\nBe the first to comment on "കോടിയേരി ബാലകൃഷ്‌ണന്റെ മകനെതിരെ പരാതി!"


മൗലാനാ വഹീദുദ്ദീന് ഖാന് /കുറിപ്പ്\nആത്മീയതയുടെ മറ്റൊരു പേരാണ് പ്രാര്‍ഥന. ആത്മീയതയും സമാധാനവും ഒരു നാണയത്തിന്റെ രണ്ടു വശങ്ങളാണ്. ആത്മീയത സമാധാനത്തിന്റെ ഉള്ളടക്കമാണ്. സമാധാനമാവട്ടെ ആത്മീയതയുടെ ബാഹ്യമായ വെളിപ്പെടുത്തലും. എവിടെ സമാധാനമുണ്ടോ അവിടെ ആത്മീയതയുണ്ട്. എവിടെ ആത്മീയതയുണ്ടോ അവിടെ സമാധാനവുമുണ്ട്. രണ്ടും പരസ്പരം ബന്ധപ്പെട്ടു കിടക്കുന്നു.\n2011 ജൂണില് ഞാന് അമേരിക്കയില് സന്ദര്‍ശനത്തിലായിരുന്നപ്പോള് ഫിലാദല്‍ഫിയയിലെ ക്രിസ്ത്യന് പള്ളി അധികാരികള് 'ഇസ്‌ലാമും സമാധാനവും' എന്ന വിഷയത്തെക്കുറിച്ച് ഒരു പ്രഭാഷണത്തിന് എന്നെ ക്ഷണിച്ചു. ഇസ്‌ലാമിന്റെ നിയമങ്ങള്‍ക്കനുസരിച്ച് സമാധാനം പരമമായ ഒരു നന്മയാണെന്നായിരുന്നു എന്റെ പ്രഭാഷണത്തിന്റെ സാരാംശം. മതത്തിന്റെയും മതനിരപേക്ഷതയുടെയും മേഖലകളില് സമാധാനമില്ലാതെ ഒരു പുരോഗതിയും ഉണ്ടാവുകയില്ല.\nഎന്റെ പ്രഭാഷണത്തിന്റെ അവസാനത്തില് ഒരു ക്രിസ്തീയ പണ്ഡിതന് എന്നോട് ചോദിച്ചു: ''യേശുക്രിസ്തു ഒരിക്കല് പറഞ്ഞു: നിങ്ങളുടെ ശത്രുവിനെ സ്‌നേഹിക്കുക.' ഇത് ഏറ്റവും ഉന്നതമായ ഒരു നൈതിക മൂല്യമാണ്.'' പിന്നീട് അദ്ദേഹം ചോദിച്ചത് ഇത്തരത്തിലുള്ള ഒരു ഇസ്‌ലാമികാധ്യാപനം ഇസ്‌ലാമിന്റെ വേദഗ്രന്ഥത്തില് നിന്ന് ഉദ്ധരിക്കാന് കഴിയുമോ എന്നായിരുന്നു. ആ മാന്യന്റെ സന്തോഷകരമായ ആശ്ചര്യത്തിലേക്കായി ഞാന് പറഞ്ഞു: ''ഉണ്ട്.'' എന്നിട്ട് ഖുര്‍ആനിലെ 41-ാമത്തെ അധ്യായത്തിലെ ഒരു വചനം ഞാന് പാരായണം ചെയ്തു. ശത്രുതയെ അഭിമുഖീകരിക്കുമ്പോള് ഒരാള് എന്തു ചെയ്യണമെന്നാണ് ആ വചനത്തില് പറഞ്ഞിട്ടുള്ളത്. അങ്ങനെയുള്ള അവസരങ്ങളില് ഖുര്‍ആന് പറയുന്നത്, നിഷേധാത്മക മറുപടിയെക്കാള് ക്രിയാത്മക മറുപടിയാണ് നാം നല്‍കേണ്ടത് എന്നാണ്.\n''നന്മയും തിന്മയും സമമാവുകയില്ല. തിന്മയെ ഏറ്റവും നല്ല നന്മ കൊണ്ട് തടുത്തുകൊള്ളുക. അപ്പോള് നിന്നോട് ശത്രുതയില് വര്‍ത്തിക്കുന്നവന് ആത്മമിത്രത്തെപ്പോലെ ആയിത്തീരും'' (41:34).\nഈ ഖുര്‍ആന് വചനമനുസരിച്ച് ഒരു ശത്രു എന്നന്നേക്കുമുള്ള ശത്രുവല്ല. പ്രകൃതി നിയമത്തോടൊത്ത് പോകുമ്പോള് നിങ്ങളുടെ ശത്രു സംഭാവ്യമായ ഒരു സുഹൃത്താണ്. അതുകൊണ്ട് ഈ സംഭാവ്യതയെ യാഥാര്‍ഥ്യമാക്കാന് ശ്രമിക്കുക. ഖുര്‍ആനികാധ്യാപനമനുസരിച്ച് ഞങ്ങള്- അവര് എന്ന ആശയം തെറ്റാണ്. നമ്മള്-നമ്മള് എന്ന ആഭിമുഖ്യത്തിലധിഷ്ഠിതമാവണം ബന്ധങ്ങള്. സുഹൃദ്ബന്ധം ഒരു സ്വാഭാവിക പ്രതിഭാസമാണ്; ശത്രുത എന്നത് അസ്വാഭാവികവും. ശത്രുത എല്ലായ്‌പ്പോഴും തെറ്റിദ്ധാരണകളുടെ ബഹിര്‍ഗമനമാണ്. ഏകപക്ഷീയമായ നൈതികതയുടെ ഉന്നതതലങ്ങളില് പ്രവര്‍ത്തിക്കുമ്പോള് നിങ്ങള്‍ക്ക് തെറ്റിദ്ധാരണകളെ ഒഴിവാക്കാം. അപ്പോള് ശത്രുതയേയില്ലെന്ന് നിങ്ങള്‍ക്ക് മനസ്സിലാകും.\nക്രിയാത്മക ചിന്ത എല്ലാ ഉന്നത മൂല്യങ്ങളുടെയും അടിസ്ഥാനമാണ്. ആരോഗ്യകരവും ക്രിയാത്മകവുമായ വ്യക്തിത്വം ഉണ്ടാക്കിയെടുക്കാന് ക്രിയാത്മകമായ മനസ്സ് ആവശ്യമാണ്. ക്രിയാത്മകമായ ചിന്തയില്ലാതെ ബൗദ്ധിക വളര്‍ച്ച അസാധ്യമാണ്. നമ്മുടെ പ്രായോഗിക ജീവിതത്തില് അസന്തുഷ്ടമായ അനുഭവങ്ങള് എന്തുകൊണ്ട് എന്ന ചോദ്യമുണ്ട്. ഇവ ഏതു സമയത്തും സംഭവിക്കാം. ചിലപ്പോള് നമ്മെ പ്രകോപിപ്പിക്കുന്ന കാഴ്ചകളും ഉണ്ടാകും. അങ്ങനെയുള്ള സംഭവങ്ങള് പുരുഷനിലും സ്ത്രീയിലും നിഷേധാത്മക ചിന്തയുടെ ശൃംഖല തന്നെയുണ്ടാക്കും. അങ്ങനെയുള്ള ഒരവസരത്തില് അസന്ദിഗ്ധത എങ്ങനെ നിലനിര്‍ത്തും? നിഷേധാത്മക ചുറ്റുപാടിലുള്ള ജീവിതമാണ് അവന് തെരഞ്ഞെടുക്കാനുള്ളത്. എങ്ങനെയായാലും ക്രിയാത്മക വ്യക്തിത്വം അവന് സ്വായത്തമാക്കേണ്ടതുണ്ട്. എന്താണ് പരിഹാരം?\nമാനസാന്തരത്തിന്റെ കല അഭ്യസിക്കുകയാണ് പരിഹാരം. നിഷേധാത്മകമായ അവസരത്തിലും ക്രിയാത്മകമായി ജീവിക്കാനുള്ള ശ്രമമാണ് ഉണ്ടാവേണ്ടത്. ഇത് വളരെ ബുദ്ധിമുട്ടുള്ള പ്രവൃത്തിയാണ് എന്നു തോന്നാം. പക്ഷേ യഥാര്‍ഥത്തില് അങ്ങനെയല്ല. അപാരമായ കഴിവുകളുള്ള മനസ്സാണ് ദൈവം നമുക്ക് നല്‍കിയിട്ടുള്ളത്. ഒരു തത്ത്വചിന്തകന് പറഞ്ഞിട്ടുണ്ട്: ''ഈ വൈരുധ്യങ്ങള് ഉള്‍ക്കൊള്ളാനുള്ള വലുപ്പം എനിക്കുണ്ട്.'' അതുകൊണ്ട് നിങ്ങളുടെ മനസ്സിനെ ഉപയോഗപ്പെടുത്തി വ്യത്യസ്തതകളെ കൈകാര്യം ചെയ്യാന് ശ്രമിക്കുകതന്നെ വേണം. പശു തിന്നുന്ന പുല്ല് അതിന് പാലാക്കി മാറ്റാന് കഴിയുമെങ്കില്, പശുവിനെക്കാള് നൂറുകോടി തവണ വളര്‍ച്ച പ്രാപിച്ച മനുഷ്യന് എന്തുകൊണ്ട് നിഷേധാത്മകതയെ ക്രിയാത്മകതയായി മാറ്റാന് കഴിയില്ല? ആദ്യം മനുഷ്യന് നിഷേധാത്മകതയെ ക്രിയാത്മകതയാക്കി മാറ്റാന് കഴിയും എന്ന് സമ്മതിക്കുക. എന്നിട്ട് നിഷേധാത്മകമായ ചുറ്റുപാടില് ക്രിയാത്മക മനസ്സോടെ ജീവിക്കുക.\nഇതാണ് പ്രാര്‍ഥനയുടെ സാരാംശം. ഇത് ആത്മീയതയുടെ സത്താണ്. വ്യക്തിപരവും സാമൂഹികവുമായ സമാധാനമുള്ള ഒരു ജീവിതത്തിന്റെ രഹസ്യമിതാണ്.\nമൊഴിമാറ്റം: മുസ്ത്വഫ കളത്തില്


മാർക്ക് കുറഞ്ഞതിന് മകനെ അച്ഛന് മണ്‍വെട്ടികൊണ്ട് മർദ്ദിച്ച സംഭവം; ഭാര്യ പരാതി നൽകിയത് ഭര്‍ത്താവിനെ ഒരു പാഠം പഠിപ്പിക്കാൻ: പിന്നിൽ അറിയാ കഥകൾ - ഇ വാർത്ത | evartha\nമാർക്ക് കുറഞ്ഞതിന് മകനെ അച്ഛന് മണ്‍വെട്ടികൊണ്ട് മർദ്ദിച്ച സംഭവം; ഭാര്യ പരാതി നൽകിയത് ഭര്‍ത്താവിനെ ഒരു പാഠം പഠിപ്പിക്കാൻ: പിന്നിൽ അറിയാ കഥകൾ\nഎസ്എസ്എല്‍സി പരീക്ഷയില് എല്ലാ വിഷയങ്ങള്‍ക്കും എ പ്ലസ് ലഭിക്കാത്തതിന് കിളിമാനൂരില് മകനെ അച്ഛന് മണ്‍വെട്ടി കൊണ്ട് മര്‍ദിച്ച കേസില്‍വഴിത്തിരിവ്. ഭര്‍ത്താവിനെ ഒരു പാഠം പഠിപ്പിക്കുക ലക്ഷ്യമിട്ടാണ് ഭാര്യ പരാതി നല്‍കിയതെന്നും എന്നാല് വിഷയം ഇത്രത്തോളം ഗൗരവമാകുമെന്ന് അവർ കരുതിയിരുന്നില്ലെന്നും പൊലീസ് ഉദ്യോഗസ്ഥന് സൂചിപ്പിച്ചു.\nവീട്ടില് അച്ഛനും അമ്മയും നിത്യവും വഴക്കായിരുന്നുവെന്നു നാട്ടുകാരും വ്യക്തമാക്കി. എസ്എസ്എല്‍സിക്ക് മകന് മൂന്ന് വിഷയങ്ങളില് എ പ്ലസ് ലഭിച്ചില്ല. ഇതില് പ്രകോപിതനായാണ് പ്രതി സാബു മകനെ മണ്‍വെട്ടിയുടെ പിടി കൊണ്ട് അടിച്ചതെന്നായിരുന്നു പരാതി. കൈമുട്ടിന് പിറകിലായാണ് അടികൊണ്ടത്. സംഭവത്തില് പ്രതിയായ സാബുവിനെ പൊലീസ് അറസ്റ്റ് ചെയ്തിരുന്നു.\nമകനെ ഒരു തവണ മാത്രമാണ് അടിച്ചതെന്നും എന്നാല് മുറിവോ പരിക്കോ ഒന്നുമില്ലെന്നും പൊലീസുകാര് പറഞ്ഞു. മകന്റെ പഠനകാര്യത്തില് അതീവശ്രദ്ധാലുവായിരുന്നു സാബുവെന്നും, മകന് സമ്മാനമായി ഇയാള് ബൈക്ക് വാങ്ങി നല്‍കിയിരുന്നതായും പൊലീസുകാര് സൂചിപ്പിച്ചു.\nപരീക്ഷയ്ക്ക് തൊട്ടുമുമ്പ് മകന് കാണിച്ച അലസതയാകാം മൂന്ന് വിഷയങ്ങള്‍ക്ക് എ പ്ലസ് നേടാന് കഴിയാതെ പോയതെന്ന ചിന്തയാണ് സാബുവിനെ ദേഷ്യം പിടിപ്പിച്ചത്. വീട്ടിലുണ്ടാകുന്ന ചെറിയ വഴക്കാണ് പെട്ടെന്ന് അനിയന്ത്രിതമായി വളര്‍ന്ന് വലുതായതെന്ന് സ്റ്റേഷനിലെ പൊലീസുകാര് തന്നെ പറയുന്നു.\nസാബു മര്‍ദിക്കുന്നതിന്റെ ചിത്രം കുട്ടിയുടെ സുഹൃത്ത് മൊബൈലില് പകര്‍ത്തുകയും സോഷ്യല് മീഡിയയില് അപ് ലോഡ് ചെയ്യുകയും ചെയ്തിരുന്നു. ഇത് ശ്രദ്ധയില്‍പ്പെട്ട ബാലാവകാശ സംഘടനകള് വിഷയം പൊലീസിന്റെ ശ്രദ്ധയില്‍പ്പെടുത്തുകയും ചെയ്തിരുന്നു. തുടര്‍ന്ന് പ്രതിക്കെതിരെ ജുവനൈല് ജസ്റ്റിസ് ആക്ട് പ്രകാരം കേസെടുക്കാന് പൊലീസ് തീരുമാനിക്കുകയായിരുന്നു.\nകേസ് എടുക്കുമെന്ന് ഉറപ്പായതോടെ കിളിമാനൂര് പൊലീസ് സ്റ്റേഷനില് കഴിഞ്ഞ ദിവസം വികാരനിര്‍ഭരമായ രംഗങ്ങളാണ് അരങ്ങേറിയത്. തിങ്കളാഴ്ച ഭര്‍ത്താവിനെതിരെ കടുത്ത നിലപാട് സ്വീകരിച്ച ഭാര്യ ഇന്നലെ ഭര്‍ത്താവിനെ റിമാന്‍ഡ് ചെയ്ത് ജയിലില് അടക്കുമെന്ന് അറിഞ്ഞതോടെ കേസ് തള്ളിക്കളയണമെന്ന് ആവശ്യപ്പെടുകയായിരുന്നു. അറസ്റ്റു വിവരം അറിഞ്ഞ് മോഹാലസ്യപ്പെട്ട് കുഴഞ്ഞു വീഴുകയും ചെയ്തു. അച്ഛനെ ജയിലില് അടക്കുമെന്നറിഞ്ഞതോടെ സ്‌റ്റേഷനിലെത്തിയ മകനും പൊട്ടിക്കരഞ്ഞു.


കേരള സംസ്ഥാന സർക്കാരിന്റെ ഉടമസ്ഥതയിലുള്ള ഒടിടി പ്ലാറ്റ്ഫോം ഉദ്ഘാടനം നാളെ; ഇന്ത്യയിൽ ആദ്യം. | Kerala Speaks\nസംസ്ഥാന സര്‍ക്കാരിന് വേണ്ടി കെഎസ്‌എഫ്ഡിസി തയ്യാറാക്കിയ ഒടിടി പ്ലാറ്റ്‌ഫോമിന്റെ ഔദ്യോഗിക പ്രഖ്യാപനവും നാമകരണവും മന്ത്രി സജി ചെറിയാന് നിര്‍വഹിക്കും. നാളെ രാവിലെ പത്തിന് തിരുവനന്തപുരം കലാഭവന് തിയേറ്ററിലാണ് പരിപാടി നടക്കുന്നത്. സര്‍ക്കാരിന് കീഴില് ഒടിടി സംവിധാനമൊരുക്കുന്ന ഇന്ത്യയിലെ ആദ്യ സംസ്ഥാനമാണ് കേരളം.\nസുതാര്യത ഉറപ്പാക്കുന്നതും ചലച്ചിത്ര നിര്‍മാതാവിന് പ്രേക്ഷകരുടെ എണ്ണമനുസരിച്ചു വരുമാനം ലഭിക്കുകയും ചെയ്യുന്ന ഏറ്റവും ആധുനിക രീതിയിലുള്ള സ്ട്രീമിംഗ് സംവിധാനമാണ് ഒരുക്കിയിട്ടുള്ളത്. പ്രേക്ഷകന്റെ താല്പര്യപ്രകാരം തെരഞ്ഞെടുക്കുന്ന ചിത്രങ്ങള്‍ക്ക് മാത്രം തുക നല്‍കുന്ന പേ പെര് വ്യൂ അടിസ്ഥാനത്തിലാണ് പ്ലാറ്റ്‌ഫോം പ്രവര്‍ത്തിക്കുക. നവംബര് ഒന്ന് മുതല് പ്രവര്‍ത്തനം തുടങ്ങുന്നതിനുള്ള നടപടികള് പുരോഗമിക്കുകയാണെന്ന് അധികൃതര് അറിയിച്ചു.\nPrevious articleഅഞ്ചുമാസം മുമ്പ് പിൻവലിച്ച കലണ്ടർ സ്ക്രീൻഷോട്ട് ഉപയോഗിച്ച് സംഘപരിവാർ അനുകൂല മാധ്യമങ്ങൾ വ്യാജ പ്രചരണം നടത്തുന്നു: യാക്കോബ് മേമൻ രക്തസാക്ഷിത്വദിനം അടയാളപ്പെടുത്തിയ കലണ്ടർ വിവാദത്തിൽ വിശദീകരണവുമായി സോളിഡാരിറ്റി.\nNext articleപ്ലാസ്റ്റിക് സർജറിക്ക് പിന്നാലെ യുവ നായികാ നടിക്ക് ദാരുണാന്ത്യം: ഡോക്ടർക്കെതിരെ ഗുരുതര ആരോപണവുമായി കുടുംബം.\nകുട്ടികളുണ്ടാകാനായി ഇൻഫെർട്ടിലിറ്റി ക്ലിനിക്കുകളിൽ ലക്ഷങ്ങൾ മുടക്കുന്ന ദമ്പതികൾ അറിയുക: കേവലം 50 രൂപ രജിസ്ട്രേഷൻ ഫീസിൽ നിങ്ങൾക്ക് സർക്കാർ ഹോമിയോ ആശുപത്രികളിൽ ചികിത്സ നടത്താം; കേരളത്തിൽ ഇതുവരെ...\nകൊച്ചുകുട്ടി വിളിച്ചു കൊടുക്കുന്ന മുദ്രാവാക്യങ്ങളിലെ സന്ദേശം തങ്ങളെ എതിർക്കുന്നവരെ കൊന്നൊടുക്കാൻ മടിക്കില്ല എന്ന്; ഇത് ചൂണ്ടിക്കാട്ടുന്നവരെ അറസ്റ്റ് ചെയ്ത് ജയിലിൽ അടക്കാൻ ശ്രമിക്കുന്നു: സർക്കാരിനെ വിമർശിച്ചും പി സി...\nപാകിസ്ഥാനിലെ പോലെ ഭീകര സംഘടനകൾക്ക് സർക്കാർ തന്നെ പരിശീലനം നൽകുന്ന സ്ഥലമായി കേരളം മാറിയെന്ന് കെ സുരേന്ദ്രൻ: പോപ്പുലർ ഫ്രണ്ട് പ്രവർത്തകർക്ക് അഗ്നിശമനസേന പരിശീലനം നൽകിയ വിഷയത്തിൽ രൂക്ഷ...\nഡ്രൈ ഡേ തുടരും; ഐടി മേഖലയിൽ ബാർ; കൂടുതൽ മദ്യശാലകൾ ആരംഭിക്കും: പുതുക്കിയ മദ്യനയത്തിന് സർക്കാർ അംഗീകാരം.\nപൊതുപണിമുടക്കിന് ഇടയിലും മുഖ്യമന്ത്രിയുടെ മകളുടെ സ്ഥാപനം ബാംഗ്ലൂരിൽ തുറന്നു പ്രവർത്തിച്ചത് ഇരട്ടത്താപ്പ് അല്ലാതെ എന്ത്? സർക്കാരിനെതിരെ രൂക്ഷവിമർശനവുമായി സന്ദീപ് വാര്യരുടെ ഫേസ്ബുക്ക് പോസ്റ്റ്.\nസര്‍ക്കാരിന്റെ നീക്കം മതസാമുദായിക സംഘടനകള്‍ക്കിടയില് ഭിന്നത സൃഷ്ടിച്ച് രാഷ്ട്രീയ മുതലെടുപ്പ് നടത്താൻ; ജനങ്ങളുടെ ഉത്ക്കണ്ഠയും വേദനയും ഞങ്ങളുടേതും: കെ റെയിൽ വിഷയത്തിൽ സർക്കാറിനെതിരെ ആഞ്ഞടിച്ച് ചങ്ങനാശ്ശേരി ആർച്ച് ബിഷപ്പ്...\nവരുന്നൂ എസ് ആർ കെ പ്ലസ്: സ്വന്തം ഒടിടി പ്ലാറ്റ്ഫോം പ്രഖ്യാപിച്ച് ഷാറൂഖ് ഖാൻ; ആശംസകളുമായി സൽമാൻ ഖാൻ.


മദ്ഹബേ ഇശ്ഖ്: തീവ്ര പ്രണയത്തിന്റെ സൂഫീ വഴികൾ – Tibaq Magazine\nമദ്ഹബേ ഇശ്ഖ്: തീവ്ര പ്രണയത്തിന്റെ സൂഫീ വഴികൾ\nമഹാനായ സൂഫി ദാർശനികൻ ഫരീദുദ്ദീൻ അത്താർ ഒരു പരിത്യാഗിയുടെ സ്വപ്നം വിവിവരിക്കുന്നുണ്ട്. സ്വപ്നം ഇങ്ങനെയാണ്: ഇതുവരെ പിറന്നവരും ഇനി പിറക്കാൻ ഉള്ളവരുമായ മുഴുവൻ മനുഷ്യരെയും പടച്ചവനു മുന്നിൽ ഒരുമിച്ചുകൂട്ടിയിരിക്കുകയാണ്. മനുഷ്യർക്ക് ഇഷ്ടമുള്ളത് തിരഞ്ഞെടുക്കാൻ അവസരം നൽകിക്കൊണ്ട് ഒരുപാട് വാഗ്ദാനങ്ങൾ ദൈവം നിരത്തുകയാണ്. ദൈവം ചോദിക്കുന്നു: “നിങ്ങളിൽ ആർക്കാണ് ലൗകിക ആഗ്രഹങ്ങൾക്കെല്ലാം പൂർത്തീകരണം വേണ്ടത്?” അവിടെ കൂടിയവരിൽ തൊണ്ണൂറ് ശതമാനവും അത് തിരഞ്ഞെടുത്തു. അവരോട് പിരിഞ്ഞ് പോവാൻ ആവശ്യപ്പെട്ട ശേഷം രണ്ടാമതായി ദൈവം ചോദിച്ചു: “ആർക്കാണ് നരക ശിക്ഷയിൽ നിന്ന് രക്ഷ വേണ്ടത്?” ശേഷിക്കുന്നവരിൽ തൊണ്ണൂറ് ശതമാനം അതും തിരഞ്ഞെടുത്തു. ബാക്കിയുള്ളവരോട് ദൈവം ചോദിക്കുന്നത് സ്വർഗ്ഗം വേണ്ടവർ ആരാണ് എന്നാണ്. മുന്നോട്ട് വന്നവർക്ക് ദൈവം സ്വർഗവും നൽകി.\nഎല്ലാം കഴിഞ്ഞ് അവിടെ വളരെ ചുരുക്കം ചിലർ കൂടി ബാക്കിയുണ്ട്. ഭൗതിക തൃഷ്ണകളോ, നരകത്തീയോ, സ്വർഗ്ഗത്തിലെ സുഖങ്ങളോ അവരെ അവരെ പ്രലോഭിപ്പിച്ചില്ല. ഇത്തവണ ഇടിമുഴക്കം പോലെയാണ് ചോദ്യം വന്നത്: “നിങ്ങൾക്ക് ഞാൻ നരകത്തിൽ നിന്ന് രക്ഷ വാഗ്ദാനം ചെയ്തു. നിങ്ങൾക്കത് വേണ്ട. സുഖലോക സ്വർഗം ഞാൻ നിങ്ങളുടെ മുന്നിൽ വെച്ചു, അതും നിങ്ങൾ നിരസിച്ചു. പിന്നെ നിങ്ങൾക്ക് എന്താണ് വേണ്ടത്?\nവിനയത്തോടെ തലതാഴ്ത്തി അവർ പറഞ്ഞു:\n“നീ. നീ മാത്രമാണ് ഞങ്ങൾ ആരെയാണ് ആഗ്രഹിക്കുന്നത് എന്ന് അറിയുന്നവൻ”\nസൂഫികൾ എല്ലാത്തിനും മുകളിൽ, നരകത്തിനും, സ്വർഗ്ഗീയ സുഖങ്ങൾക്കുമെല്ലാം മീതെ, ദൈവത്തെയാണ് തേടുന്നത്. തീക്ഷ്ണമായ പ്രണയത്തോടെ അവർ ദൈവത്തോട് മനം നിറഞ്ഞ് പ്രാർത്ഥിക്കുകയും മുനാജാത് (monajath) എന്ന് വിളിക്കുന്ന സ്വകാര്യ സംഭാഷണങ്ങളിലൂടെ അവനോട് സംവദിക്കുകയും ചെയ്തു. ഇങ്ങനെ എല്ലാത്തിനുമപ്പുറം ദൈവത്തെ തേടുന്ന, ദൈവത്തിൽ നിന്ന് സൃഷ്ടികളുടെ നേർക്ക് പ്രവഹിക്കുന്ന സ്നേഹത്തിന്റെ പാതയിലൂടെ സഞ്ചരിക്കുന്ന ചുരുക്കം ചിലരുടെ സ്നേഹ മന്ത്രണങ്ങളാണ് മദ്ഹബേ ഇശ്‌ഖിന്റെ ഉള്ളടക്കം. പരലോകത്ത് വെച്ച് പടച്ചവനെ മുഖാമുഖം കാണാനാകുമെന്ന് നമ്മൾ പറയാറുണ്ട്. എന്നാൽ വളരെ അക്ഷമരാണ് ഈ സൂഫികൾ. ഇപ്പോൾ, ഇവിടെ വെച്ച് തന്നെ അവനെ കണ്ടുമുട്ടണമെന്നാണ് അവർ ആഗ്രഹിക്കുന്നത്. ഈ തീവ്ര സ്നേഹത്തിന്റെ, ഇശ്ഖിന്റെ പാതയിലൂടെ സഞ്ചരിച്ച സൂഫികളുടെ, കവികളുടെ, പ്രണയിനികളുടെ കവിതകളും, അധ്യാപനങ്ങളും, അഥവാ ഈ ലോകത്തു വെച്ചു തന്നെ പടച്ചവനെ കാണാനുള്ള ഉൽക്കടമായ ആഗ്രഹങ്ങളുടെ ആത്മീയ ഉന്നതിയുടെ പൊരുളുകളാണ് മദ്ഹബേ ഇശ്‌ഖിൽ നമുക്ക് കാണാനാവുക.\nമുസ്‌ലിം ചിന്തകളുടെ അടിത്തട്ടിൽ നിന്ന് രൂപം കൊണ്ട, കാവ്യ ഭാഷയിലൂടെ ഉടയവനെ നോക്കിക്കാണുന്ന ആത്മീയ പാതയെ ആണ് മദ്ഹബേ ഇശ്ഖ് (അറബിയിൽ മദ്ഹബ് അൽ ഇശ്ഖ്) എന്ന് വിളിക്കുന്നത്. പ്രണയത്തിന്റെ വഴി എന്ന് നമുക്കതിനെ മൊഴിമാറ്റം ചെയ്യാം. പക്ഷേ ആ മൊഴിമാറ്റം അപര്യാപ്തമാണ് എന്നതാണ് യാഥാർത്ഥ്യം. കാരണം love- പ്രണയം എന്ന വാക്ക് സ്നേഹത്തിന്റെ ദൈവിക ഗുണങ്ങളോട് നീതി പുലർത്താത്ത തരത്തിൽ വിരസവും സർവ്വസാധാരണവുമാണ്. അതിനാൽ ഇശ്ഖ് എന്നാണ് സൂഫികൾ സ്നേഹത്തെക്കുറിച്ച് പറയാറുള്ളത്. അതാകട്ടെ കുറച്ചുകൂടി ദീപ്തമാണ്. അവരിൽ നിന്ന് ഉറവയെടുത്ത് പലയിടങ്ങളിലേക്കായി പ്രവഹിക്കുന്ന സ്നേഹത്തിന്റെ നൈരന്തര്യമാണത്. ഏതു പാത്രത്തിൽ അളന്നാലും ആ സ്നേഹം നിറഞ്ഞൊഴുകും. ഇതുകൊണ്ടൊക്കെയാണ് ഈ ധാരയെ ഞാൻ Radical Love എന്ന് വിളിക്കുന്നത്. പ്രശസ്ത ജാസ് സംഗീതജ്ഞൻ ജോൺ കോർട്രേൻ പറഞ്ഞത് അത്യുന്നതമായ സ്നേഹത്തിന്റെ പാതയാണിത് എന്നാണ്. അനേകം ജാസ് സംഗീതജ്ഞരെ പോലെ കോൾ ട്രെയിനും ഇസ്‌ലാമിനോട് അഗാധമായ താൽപര്യമുണ്ടായിരുന്നു. അദ്ദേഹത്തിന്റെ പ്രശസ്ത ഗാനമായ എ ലൗ സുപ്രീം (a love supreme) എന്നത് അല്ലാഹ് സുപ്രീം (Allah supreme) എന്നായി എനിക്ക് പലപ്പോഴും തോന്നാറുണ്ട്.\nസൂഫികൾ സംസാരിക്കുന്ന ഈ തീവ്ര പ്രണയത്തിന്റെ പാത ‘മദ്ഹബേ ഖുദാ’ അഥവാ ദൈവത്തിന്റെ പാത തന്നെയാണ്. മൻസൂർ അൽ ഹല്ലാജും, ഐനുൽ ഖുളാത്തും ഇക്കാര്യം വ്യക്തമാക്കുന്നുണ്ട്. അഥവാ ഈ തീവ്ര പ്രണയത്തിന്റെ പാതയാണ് ദൈവത്തിലേക്ക് നയിക്കുന്നതും, ദൈവത്തിന്റെ പാതയും. ഇസ്‌ലാമിക നിയമ (sharia) ധാരകളെല്ലാം അവയുടെ രീതിശാസ്ത്രം രൂപപ്പെടുത്തിയ വലിയ പണ്ഡിതന്മാരുടെ നാമധേയത്തിലാണ് നിലകൊള്ളുന്നത്. ഇമാം ഷാഫിഈയുടെ ഷാഫിഈ മദ്ഹബും, ഇമാം അബൂഹനീഫയുടെ ഹനഫീ മദ്ഹബും ഒക്കെ അറിയപ്പെടുന്നത് പോലെ. പക്ഷേ മദ്ഹബേ ഇശ്ഖ് എന്ന പ്രണയത്തിന്റെ പാത ഏതെങ്കിലും സൂഫിയുടെയോ പണ്ഡിതന്റെയോ നാമത്തിലല്ല. അതിനപ്പുറം അത് ദൈവത്തിന്റെ പാത എന്നാണ് വിളിക്കപ്പെടുന്നത്. ഇവിടെയാണ് കേവലം സൂചനാത്മകമായ പ്രണയം ദൈവികതയുടെ തന്നെ സത്തയായി പരിണമിക്കുന്നതും രൂപാന്തരപ്പെടുന്നതും.\nഒരു വസ്തു എത്രമാത്രം അമൂല്യമാണോ അത്രത്തോളം ആ വസ്തു വിലകുറച്ച് കാണുകയും, തരം താഴ്ത്തുകയും ചെയ്യപ്പെടാറുണ്ട്. സ്നേഹമെന്ന പ്രാപഞ്ചിക ദൈവിക ശക്തി തീരെ ചെറിയൊരു ഇടത്തിലേക്ക് ചുരുക്കപെട്ടിട്ടുണ്ട്. ഇന്ന് നാം സ്നേഹത്തെക്കുറിച്ച് സംസാരിക്കുമ്പോൾ അത് ഒരുതരം ‘പൈങ്കിളി പ്രേമത്തെ’യാണ് ഓർമ്മിപ്പിക്കുന്നത്. സൂഫികൾക്ക് പ്രണയമെന്നാൽ പ്രകാശമാണ്. ആയിരക്കണക്കിന് നിറത്തിലും രൂപത്തിലും അണപൊട്ടിയൊഴുകി ഒന്നിലേക്ക് ചേരുന്നതാണ് അവർക്ക് സ്നേഹം. സ്നേഹത്തിന് ഒരുപാട് വകഭേദങ്ങളുണ്ട്. സുഹൃത്തിനോട്, അയൽവാസിയോട്, മക്കളോട്, രക്ഷിതാക്കളോട്, കാമുകിയോട്, സ്വന്തത്തോട്, പ്രകൃതിയോട്, കാണുന്നതിനോടും കാണാത്തതിനോടും എല്ലാം പ്രണയമുണ്ട്. എന്നാൽ സൂഫികൾക്ക് സ്നേഹമെന്നാൽ തീനാളമാണ്. ദേഷ്യം, അഹങ്കാരം, സ്വാർത്ഥത തുടങ്ങിയവയെല്ലാം കരിച്ചുകളഞ്ഞ് ആത്മാവിനെ ശുദ്ധീകരിച്ച് ദൈവമല്ലാത്ത മറ്റൊന്നിനെയും നമ്മിൽ ശേഷിപ്പിക്കാത്ത തീ നാളം.\nഈ സൂഫികളെ സംബന്ധിച്ചിടത്തോളം സ്വന്തത്തെ അറിയണമെങ്കിൽ സൃഷ്ടാവിനെ അറിയേണ്ടതുണ്ട്. ദൈവത്തെ അറിയണമെങ്കിൽ നാം നമ്മുടെ ഉണ്മയുടെ നിഗൂഡതകൾ അറിയേണ്ടതുണ്ട്. ഈ ഉണ്മയുടെ രഹസ്യം പ്രവാചകർ മുഹമ്മദ് (സ) ഹദീസ് ഖുദ്‌സിയിലൂടെ* വിശദീകരിക്കുന്നുണ്ട്. ദൈവത്തെ മറക്കപ്പെട്ട നിധി ആയി വിശദീകരിക്കുന്ന ഈ ഹദീസാണ് സൂഫി സരണികളുടെ അടിസ്ഥാന തത്വം.\n“ഞാൻ മറഞ്ഞുകിടക്കുന്ന ഒരു നിധിയായിരുന്നു\nഅങ്ങനെ ഞാൻ ഗാഢമായി അറിയപ്പെടുന്നതിനെ ഇഷ്ടപ്പെട്ടു.\nഅങ്ങിനെ ഞാൻ ഭൂമിയും ആകാശങ്ങളും സൃഷ്ടിച്ചു\nനിങ്ങളെന്നെ അടുത്തറിയാൻ വേണ്ടി”\nكنت كنزا مخفيا فاردت ان اعرف فخلقت الخلق\nസ്നേഹം ഒരു വികാരമോ അല്ലെങ്കിൽ തോന്നലോ എന്ന നിലക്കല്ല ഇവിടെ പരിചയപ്പെടുത്തുന്നത്. (അത്തരം ഘടകങ്ങളെല്ലാം അതിൽ നിറഞ്ഞൊഴുകുന്നുണ്ടെങ്കിലും). മറിച്ച് ഉണ്മയുടെ മണ്ഡലത്തിലേക്കുള്ള അല്ലാഹുവിന്റെ തുറന്ന പ്രകടനമാണ് സ്നേഹം. സ്നേഹത്തിലൂടെയാണ് അവൻ പ്രപഞ്ചങ്ങളെ സൃഷ്ടിക്കുന്നത്. ഇതേ സ്നേഹത്തിലൂടെയാണ് നാം നിലനിക്കുന്നത്. പ്രപഞ്ചത്തിന്റെ സ്നേഹപ്രവാഹവുമായി ലയിക്കുമ്പോഴാണ് നാം പടച്ചവനിലേക്ക് തിരികെ ചേരുന്നത്.\nഈ ഹദീസിൽ പടച്ചവൻ അത്യന്തം സൗഹാർദ്ദപരമായ ശബ്ദത്തിലാണ് സംസാരിക്കുന്നത്. ശ്രേഷ്ഠതയുടെ സര്‍വ്വനാമമായ അവൻ (ഹുവ), രാജകീയതയുടെ നമ്മൾ (നഹ്നു) എല്ലാം ഉപയോഗിക്കുന്നതിന് പകരം ആഴത്തിൽ സ്പർശിക്കുന്ന ഞാൻ (അന) ആണിവിടെ പ്രയോഗിച്ചത്.\n“ഞാൻ മറയ്ക്കപ്പെട്ട നിധിയായിരുന്നു”\nമുകളിൽ പറഞ്ഞ “ഞാൻ വളരെ അടുത്തറിയപ്പെടാൻ ഇഷ്ടപ്പെട്ടു” എന്നത് ദൈവിക ചോദനകളുടെ പ്രകടിപ്പിക്കൽ ആയി ഇങ്ങനെ വായിക്കപ്പെടുന്നു.\nഞാൻ അഗാധമായി അറിയപ്പെടാൻ അഭിലഷിച്ചു.”\nചില സൂഫികളുടെ അഭിപ്രായത്തിൽ അറിയപ്പെടാനും സ്നേഹിക്കപ്പെടാനുമുള്ള ദൈവത്തിന്റെ അഭിലാഷത്തെ സൂചിപ്പിക്കുന്ന ‘അഹ്ബബ്തു’ എന്ന പദം വരുന്നത് കുമിള എന്ന അർത്ഥം വരുന്ന ‘ഹുബാബ്’ എന്ന പദത്തിൽ നിന്നാണ്. അഥവാ സ്നേഹിക്കപ്പെടാനുള്ള ആഗ്രഹം ദൈവത്തിൽ നുരഞ്ഞു പൊങ്ങുന്നു എന്നത് പോലെയാണ്. ഈ നിറഞ്ഞു പൊന്തുന്ന സ്നേഹം വളർന്ന് പൊട്ടുന്നതോടെയാണ് സൃഷ്ടി കർമ്മം നടക്കുന്നത്. അറിയപ്പെടാനുള്ള ആഗ്രഹത്തിന്റെ ഒരു മഹത്തായ പ്രണയ വിസ്ഫോടനം എന്ന് പറയാം.\nഅറബി ഭാഷയിൽ അറിയുക എന്നതിന് ഒരുപാട് പദങ്ങൾ ഉണ്ട്. പക്ഷെ ‘ഉഅ്‌രിഫ’ എന്ന പദമാണ് ഈ ഹദീസിൽ ഉപയോഗിച്ചത്. ആഴത്തിൽ അറിയുക എന്നതാണ് ഈ പദം അർത്ഥമാക്കുന്നത്. വ്യാവഹാരികമായ, ബൗദ്ധികമായ തണുത്ത അറിവല്ല അവൻ ആഗ്രഹിക്കുന്നത്. മറിച്ച് നമ്മുടെ അസ്ഥിക്ക് പിടിക്കുന്ന അനന്തമായ പ്രണയത്തെയാണ്.\nദൈവം മനുഷ്യനോട് മന്ത്രിക്കുന്നു:\n“ഞാൻ രുചിക്കപ്പെടാൻ ആഗ്രഹിച്ചു”\nഇവിടെ പറയുന്ന അറിവ് കുറച്ചുകൂടി ആഴം നിറഞ്ഞതും ഗാഢവുമാണ്. ഹൃദയാന്തരങ്ങളിൽ നമ്മെ മാനുഷ്യനാക്കിത്തീർക്കുന്ന എല്ലാത്തിനെയും പൂർത്തീകരിക്കുന്നത് ഈ അറിവാണ്.\nഇസ്‌ലാമിന്റെ പ്രാരംഭ നൂറ്റാണ്ടുകളിൽ സൂഫികൾ സ്നേഹത്തെ രണ്ടായി തരംതിരിച്ചിരിന്നു.’ഇശ്ഖേ ഹഖീഖി’ അഥവാ യഥാർത്ഥ പ്രണയം എന്ന് ദൈവത്തിനു മാത്രമായി സമർപ്പിക്കുന്ന പ്രണയത്തിനും ‘ഇശ്‌ഖേ മജാസി’ അഥവാ ആലങ്കാരിക പ്രണയമെന്ന് മനുഷ്യർക്കിടയിൽ പങ്കുവെക്കപ്പെടുന്ന സ്നേഹത്തിനും അവർ വിളിച്ചു പോന്നു. ഇവരെ സംബന്ധിച്ചിടത്തോളം പടച്ചവനോട് പ്രണയവുമായി തട്ടിച്ചുനോക്കുമ്പോൾ മനുഷ്യരോടുള്ള പ്രണയങ്ങൾ കേവലം ആലങ്കാരികം (metaphorical) മാത്രമായിരുന്നു. ദൈവിക പ്രണയമെന്ന സംഗീതം ആരംഭിക്കും മുമ്പ് നാം മാനുഷിക പ്രണയമെന്ന അക്ഷരമാല പരിചയിക്കേണ്ടതുണ്ട് എന്നത് പോലെയാണത്. എന്നാൽ ഗാഢമായ പ്രണയത്തിന്റെ വാക്താക്കളായ സൂഫികളുടെ പാത പ്രത്യക്ഷമായതോടെ ഇതെല്ലാം മാറിമറിഞ്ഞു. ആത്യന്തികമായി ഒരു പ്രണയം മാത്രമേ ഒള്ളൂ എന്ന് അവർക്ക് അറിയാമായിരുന്നു.\nദൈവവും മനുഷ്യനും തമ്മിലും, മനുഷ്യനും മനുഷ്യനും തമ്മിലും ഇന്നും അന്നും എന്നും കൂടിച്ചേരലുകൾ നടക്കുന്ന ഈ നിറഞ്ഞൊഴുകുന്ന പ്രണയത്തെയാണ് സുന്ദരമായ ഒരു കവിതയിലൂടെ മൗലാനാ റൂമി വരച്ചിടുന്നത്.\nപ്രണയം പ്രണയികളെ ചേർക്കുന്നു\nആത്മാവ് ശരീരത്തോട് ചേരുന്നു\n‘അതും’ ‘ഇതും’ എല്ലാം\nഎങ്ങനെ കൂടിക്കലർന്ന് നിൽക്കുന്നു എന്ന് നോക്കൂ.”\nതുടർന്ന് വായിക്കുക: പ്രണയം ഉണ്മയുടെ അകക്കാമ്പ് തൊടുന്ന വിധം\nവിവർത്തനം: തവാഹിർ പയ്യനടം\nFeatured image: Jonas Denil\n*ഖുർആനിന്റെ ഭാഗമല്ലാത്ത ദൈവത്തിന്റെ വചനങ്ങളാണ് ഹദീസ് ഖുദ്സി എന്ന് വിളിക്കുന്നത്


കൊല്ലം ജില്ലാ ജയിലിലെ 57 തടവുകാർക്ക് കോവിഡ് | 02Aug2020\nകൊല്ലം ജില്ലാ ജയിലിലെ 57 തടവുകാർക്ക് കോവിഡ്\nകൊല്ലം: ജില്ലാ ജയിലിൽ 57 തടവുകാർക്ക് കോവിഡ് സ്ഥിരീകരിച്ചു. സമ്പർക്കത്തിലൂടെയാണ് രോഗബാധ. ജയിൽജീവനക്കാരന് രോഗം സ്ഥിരീകരിച്ചതിനെത്തുടർന്ന് നടത്തിയ പരിശോധനയിൽ 14 തടവുകാർക്കാണ് ആദ്യം കോവിഡ് സ്ഥിരീകരിച്ചത്. പരിശോധന തുടർന്നപ്പോൾ 43 പേർ രോഗബാധിതരാണെന്നു കണ്ടെത്തി.\nമൂന്നുതടവുകാരെ പാരിപ്പള്ളി മെഡി. കോളേജ് ആശുപത്രിയിൽ പ്രവേശിപ്പിച്ചു. മറ്റുള്ളവരെ ചന്ദനത്തോപ്പ് ഐ.ടി.ഐ.യിലുള്ള കോവിഡ് പ്രാഥമികകേന്ദ്രത്തിലേക്കു മാറ്റും. 139 തടവുകാരാണ് ഇപ്പോൾ ജില്ലാ ജയിലിലുള്ളത്. മറ്റു തടവുകാർക്കും കോവിഡ് പരിശോധന നടത്തുന്നുണ്ട്.\nജീവനക്കാരന് കോവിഡ് ബാധിച്ചതിനെത്തുടർന്ന് ചാമക്കടയിൽനിന്ന് അഗ്നിരക്ഷാസേനയെത്തി ജയിൽ അണുവിമുക്തമാക്കിയിരുന്നു. തടവുകാർക്കും രോഗം സ്ഥിരീകരിച്ചതോടെ കോർപ്പറേഷൻ ആരോഗ്യവിഭാഗം ജീവനക്കാരെത്തി ജയിൽ അണുവിമുക്തമാക്കി.


Actor Arjun Nandakumar thanks Anoop Menon ! - Malayalam Filmibeat\nNews സാമ്പത്തിക ഇടപാടുകളിൽ ക്രമക്കേട്; സുധാകരനെതിരെ വിജിലൻസിൽ പരാതി നൽകി മുൻ ഡ്രൈവർ\nSports Euro Cup 2021: പോരാട്ടം കടുക്കുന്നു, ഹാട്രിക് ജയം തേടി അസൂറികള്, എതിരാളി വെയ്ല്‍സ്\nഅനൂപ് മേനോന് അര്‍ജുന്റെ നന്ദി!\n| Updated: Monday, November 24, 2014, 16:39 [IST]\nദീപന് സംവിധാനം ചെയ്ത 'ദ ഡോള്‍ഫിന്‍സ്' എന്ന ചിത്രം മികച്ച അഭിപ്രായങ്ങള് നേടി പ്രദര്‍ശനം തുടരുകയാണ്. തിരക്കഥാകൃത്തും ചിത്രത്തിലെ ഒരു കേന്ദ്രകഥാപാത്രമായും എത്തിയ അനൂപ് മേനോന് അവകാശപ്പെട്ടതാണ് ചിത്രത്തിന്റെ വിജയം(പൂര്‍ണമായല്ലെങ്കിലും).\nRead More: പ്രേക്ഷകാഭിപ്രായം: ഡോള്‍ഫിന്‍സ് ഒരു എന്റര്‍ടെയ്‌നര് !\nസുരേഷ് ഗോപിയുടെ പനയംമുട്ടം സുരയും കല്‍പ്പനയുടെ കൊച്ചുവാവയും ദീപന്റെ സംവിധാന മികവില് മികച്ചു തന്നെ നില്‍ക്കുന്നു. ചിത്രത്തിന്റെ ഭാഗമാകാന് കഴിഞ്ഞതിന്റെ സന്തോഷത്തിലാണ് യുവതാരം അര്‍ജുന് നന്ദകുമാറും.\nചിത്രത്തില് തന്നെയും ഉള്‍പ്പെടുത്തിയതിന് അര്‍ജുന് അനൂപ് മേനോനോടും ചിത്രത്തിന്റെ സംവിധായകന് ദീപനോടും നന്ദി പറഞ്ഞു. ഫേസ്ബുക്ക് പോസ്റ്റ് വഴിയാണ് നന്ദിപ്രകടനം. ചിത്രത്തിന് പിന്നില് പ്രവര്‍ത്തിച്ച എല്ലാവര്‍ക്കും അഭിനന്ദനങ്ങള് അറിയിച്ചതിനൊപ്പം തനിക്ക് ഡോള്‍ഫിന്‍സില് ഒരു നല്ല വേഷം തന്നതിനുള്ള നന്ദിയും അര്‍ജുന്റെ പോസ്റ്റിലുണ്ട്.\nമോഹന്‍ലാല് നായകനായ 'കാസനോവ' എന്ന ചിത്രത്തിലൂടെ വെള്ളിത്തിരയില് അരങ്ങേറ്റം കുറിച്ച അര്‍ജുന് ഇപ്പോള് നായക നിരയിലേക്ക് ഉയരുകയാണ്. ആദ്യമായി നായകവേഷം ചെയ്യുന്ന '8.20' എന്ന ചിത്രം ഉടന് തിയേറ്ററുകളിലെത്തും. 'ഗ്രാന്റ് മാസ്റ്റാര്' എന്ന ചിത്രത്തില് അര്‍ജുന് ഒരു വേഷം ചെയ്തിട്ടുണ്ട്.\nRead more about: anoop menon arjun nandakumar suresh gopi the dolphins അനൂപ് മേനോന് അര്‍ജുന് നന്ദകുമാര് സുരേഷ് ഗോപി ദി ഡോള്‍ഫിന്‍സ്\nActor Arjun Nandakumar thanks Anoop Menon !


Janmabhumi| എല്‍ഐസി ലിസ്റ്റ് ചെയ്തു; നിക്ഷേപകര്‍ക്ക് കനത്ത തിരിച്ചടി; മിനിറ്റുകള്‍ക്കുള്ളില് ഓഹരി വിപണിയില് നിന്നും നഷ്ടമായത് 42,500 കോടി\nഎല്‍ഐസി ലിസ്റ്റ് ചെയ്തു; നിക്ഷേപകര്‍ക്ക് കനത്ത തിരിച്ചടി; മിനിറ്റുകള്‍ക്കുള്ളില് ഓഹരി വിപണിയില് നിന്നും നഷ്ടമായത് 42,500 കോടി\nMay 17, 2022, 07:22 p.m.\nആദ്യ ദിവസം ബിഎസ്ഇയില് ഓഹരി വില 875.45 രൂപയിലാണ് ക്ലോസ് ചെയ്തത്. എന്‍എസ്ഇയില് 875.25 രൂപ നിരക്കിലും ക്ലോസ് ചെയ്തു. പ്രഥമ ഓഹരി വില്‍പ്പനയില് (ഐപിഒ) ഇഷ്യൂ നിരക്ക് 902 രൂപ മുതല് 949 രൂപ വരെയായിരുന്നു നിശ്ചയിച്ചിരുന്നത്.\nകൊച്ചി: പൊതുമേഖലാ ലൈഫ് ഇന്‍ഷുറന്‍സ് കമ്പനിയായ ലൈഫ് ഇന്‍ഷുറന്‍സ് കോര്‍പറേഷന് ഓഫ് ഇന്ത്യയുടെ ഓഹരികള് എന്‍എസ്ഇയിലും ബിഎസ്ഇയിലും ലിസ്റ്റ് ചെയ്തതിന് പിന്നാലെ നിക്ഷേപകര്‍ക്ക് തിരിച്ചടി. മിനിറ്റുകള്‍ക്കുള്ളില് ഓഹരി വിപണിയില് നിന്നും നഷ്ടമായത് 42,500 കോടി രൂപയാണ്.\nഓഹരിയുടെ ഇഷ്യു നിരക്കായ 949 രൂപയില് 8.11 ശതമാനം ഡിസ്‌കൗണ്ടോടെ 872 രൂപ നിരക്കിലാണ് എന്‍എസ്ഇയില് എല്‍ഐസി ഓഹരി ലിസ്റ്റ് ചെയ്തത്. 8.62 ശതമാനം ഡിസ്‌കൗണ്ടോടെ 867.20 രൂപ നിരക്കില് ബിഎസ്ഇയിലും ലിസ്റ്റ് ചെയ്തു. ഇങ്ങനെ ഐ.പി.ഒ സമയത്തുള്ള വിലയില് നിന്നും കുറഞ്ഞ തുകക്ക് ഓഹരി വിപണിയില് എല്.ഐ.സി ലിസ്റ്റ് ചെയ്തതോടെയാണ് നിക്ഷേപകര്‍ക്ക് വന് നഷ്ടമുണ്ടായത്. ഇതോടെ എല്.ഐ.സിയുടെ വിപണി മൂലധനം ആറ് ലക്ഷം കോടിയില് നിന്നും 5.57 ലക്ഷമായി കുറഞ്ഞു. ഐ.പി.ഒ വിലയേക്കാളും 8.62 ശതമാനം നഷ്ടത്തോടെ 867.2 രൂപയിലാണ് എല്.ഐ.സി ബി.എസ്.ഇയില് ലിസ്റ്റ് ചെയ്തതത്. എന്.എസ്.ഇയില് 8.11 ശതമാനം നഷ്ടം രേഖപ്പെടുത്തി. പിന്നീട് എല്.ഐ.സി നഷ്ടം കുറച്ചുവെങ്കിലും ലാഭത്തിലേക്ക് എത്താന് എല്.ഐ.സിക്ക് സാധിച്ചില്ല.\nബിഎസ്ഇയില് എല്‍ഐസിയുടെ 27.55 ലക്ഷം ഓഹരികളും എന്‍എസ്ഇയില് 487.92 ലക്ഷം ഓഹരികളുടേയും വ്യാപാരം നടന്നു. ആദ്യ ദിനത്തിലെ മൊത്തം വരുമാനം 4591.10 കോടി രൂപയാണ്. ഓഹരിയുടെ ആദ്യ ദിനത്തിലെ ക്ലോസിങ് നിരക്ക് പ്രകാരം എല്‍ഐസിയുടെ ആകെ ഓഹരികളുടെ വിപണി മൂല്യം ബിഎസ്ഇയില് 5.53 ലക്ഷം കോടി രൂപയും എന്‍എസ്ഇയില് 5.52 ലക്ഷം കോടി രൂപയുമാണ്.\nഎല്‍ഐസി ഓഹരി വില്‍പ്പനയ്ക്ക് തുടക്കം; ലക്ഷ്യം മൂന്നര ശതമാനം ഓഹരി വിറ്റ് 21,000 കോടി രൂപ സ്വരൂപിക്കുക\nഎല് ഐസി ഓഹരി വില്‍പന മെയ് നാലിന് തുടങ്ങും, മെയ് ഒമ്പതിന് അവസാനിക്കും; 3.5 ശതമാനം ഓഹരികള് വിറ്റ് 21000 കോടി സമാഹരിക്കും\nനിര്‍ത്താതെ കുതിച്ച് അദാനി ഗ്രൂപ്പിന്റെ ഓഹരികള്; വിപണിമൂല്യം 16 ലക്ഷം കോടി കടന്നു; നിക്ഷേപകര്‍ക്ക് 'ഡബിള് ധമാക്ക'; ഓഹരികള് നല്‍കിയത് ഇരട്ടിലാഭം\nമികച്ച മുന്നേറ്റവുമായി എല്‍ഐസി; ഒരോ മിനിറ്റിലും വിറ്റത് 41 പോളിസികള്


മതത്തിന്‍റെയും ജാതിയുടെയും പേരിൽ തൊഴിലാളികളുടെ ഐക്യം തകർക്കുന്നു; തൊഴിലാളികൾക്ക് മെയ്ദിനാശംസകൾ നേർന്ന് മുഖ്യമന്ത്രി | Metro Journal Online\n30th April 2021 MJ Desk മെയ്ദിനം\nതിരുവനന്തപുരം: തൊഴിലാളികൾക്ക് മെയ്ദിനാശംസകൾ നേര്‍ന്ന് മുഖ്യമന്ത്രി പിണറായി വിജയൻ . തൊഴിലാളികൾ നീണ്ട പോരാട്ടത്തിലൂടെ നേടിയെടുത്ത അവകാശങ്ങൾ പലതും കവർന്നെടുക്കാൻ വലിയതോതിൽ ശ്രമം നടക്കുന്ന കാലഘട്ടമാണിത്. മതത്തിന്‍റെയും ജാതിയുടെയും പേരിൽ തൊഴിലാളികളുടെ ഐക്യം തകർക്കാനും ശ്രമം നടക്കുന്നു.\nഇത്തരം കടന്നാക്രമണങ്ങളെയും വിഭാഗീയ പ്രവർത്തനങ്ങളെയും പ്രതിരോധിക്കുന്നതിന് തൊഴിലാളി വർഗം കൂടുതൽ ജാഗ്രത പുലർത്തേണ്ട കാലമാണിത്. കോവിഡ് മഹാമാരി സൃഷ്ടിച്ച പ്രതിസന്ധിയിൽ ഏറ്റവുമധികം പ്രയാസം നേരിടുന്നത് തൊഴിലാളികളാണ്. മഹാമാരി നേരിടുന്നതിനുള്ള പ്രവർത്തനങ്ങളിൽ മുന്നിട്ടിറങ്ങിയാവട്ടെ ഇത്തവണത്തെ തൊഴിലാളി ദിനമെന്ന് മുഖ്യമന്ത്രി പറഞ്ഞു.\n← മധുരനൊമ്പരം…..🍒🍒 : ഭാഗം 12\nആദിശൈലം: ഭാഗം 76 →


മനം നിറയ്ക്കും മൈലാഞ്ചി മൊഞ്ച്... : Deepika.com Sthreedhanam News\nമനം നിറയ്ക്കും മൈലാഞ്ചി മൊഞ്ച്...\nമൈലാഞ്ചി കൊമ്പൊടിച്ച്...നീട്ടി വലിച്ചരച്ച്...കൈയ്ക്ക് നീ ചെപ്പമിട്...പെണ്ണേ...പെണ്ണഴകിന് മാറ്റു കൂട്ടാന് മൈലാഞ്ചിക്കുള്ള കഴിവ് ഈ വരികളിലുണ്ട്. ഓരോ തവണ നോക്കുമ്പോഴും ഭംഗി ഇരട്ടിക്കുന്ന രീതിയില് കൈത്തണ്ടയിലും പാദങ്ങളിലും പടര്‍ന്ന് കയറിയിരിക്കുന്ന വള്ളിപ്പടര്‍പ്പുകളും പുഷ്പദളങ്ങളും. സാഹിത്യത്തില് ചാലിച്ച് മൈലാഞ്ചിയെന്ന മെഹന്തിയെ ഇങ്ങനെയും വിശേഷിപ്പിക്കാം. കൗമാരത്തിന്റെ ഒരിക്കലും മാറാത്ത ഭ്രമങ്ങളിലൊന്നായ മെഹന്തിയെ ആകര്‍ഷകമാക്കുന്നത് അതിന്റെ നിറത്തേക്കാള് ഡിസൈനുകളിലെ വൈവിധ്യമാണെന്നതിലും സംശയമില്ല. പല സമുദായങ്ങളിലും മൈലാഞ്ചിയിടല് ആചാരപരമായ ചടങ്ങായിരിക്കെ മൈലാഞ്ചിയെന്ന പേര് മാറ്റി മെഹന്തി എന്ന് ഓമനപ്പേര് വിളിച്ച് സുന്ദരിമാര് മൈലാഞ്ചിയെ ഫാഷന് പ്രപഞ്ചത്തിലേക്ക് കൈപിടിച്ചു കയറ്റിയിരിക്കുകയാണ്.\nമരത്തില് നിന്ന് ഇല പറിച്ചെടുത്ത്, അരച്ച് കയ്യില് തേച്ച്, വരച്ച് പിടിപ്പിക്കുന്ന പഴയ രീതി പാടേ മാറി. ഫാന്‍സി സ്‌റ്റോറുകളില് കോണ് ആകൃതിയില് റെഡിമെയ്ഡ് ആയി ഇന്ന് മൈലാഞ്ചി ലഭിക്കും. അതുപയോഗിച്ച് അതിമനോഹരമായ ഡിസൈനുകളില് കൈകളെ സുന്ദരമാക്കാം. ആയിരക്കണക്കിന് രൂപയാണ് വിവാഹവേളകളില് സുന്ദരിമാര് കൈകളും കാലുകളും മൈലാഞ്ചി മൊഞ്ചില് ഒരുക്കുന്നതിനായി ചെലവഴിക്കുന്നത്.\nഅറേബ്യന്, ഇന്ത്യന് രീതികളിലാണ് മെഹന്തി പ്രധാനമായും ഡിസൈന് ചെയ്യാറുള്ളത്. അറബികളാണ് മെഹന്തിക്ക് ലോകമെമ്പാടും പ്രചാരം നല്‍കിയതെന്നതും ശ്രദ്ധേയം. വലിയ പൂക്കളും ഇലകളുമാണ് അറേബ്യന് ഡിസൈനുകളുടെ പ്രത്യേകത. ചെറിയ പൂക്കളും ഇലകളും മയിലും മറ്റുമാണ് ഇന്ത്യന് ഡിസൈനുകളിലുള്ളത്. അവ അതിസൂക്ഷ്മവുമായിരിക്കും. ഡിസൈന് ചെയ്യാന് ഏറെ സമയം വേണ്ടിവരുമെന്നത് മറ്റൊരു കാര്യം.\nപാര്‍ട്ടികളിലും വിവാഹാവസരങ്ങളിലും തിളങ്ങാന് പല നിറങ്ങളില് തിളക്കമാര്‍ന്ന ഡിസൈനുകളും ലഭ്യമാണ്. വാങ്ങി കൈത്തലങ്ങളില് ഒിക്കേണ്ടതേയുള്ളൂ. അറബിക്, മുഗള്, രാജസ്ഥാനി, സര്‍ദോസി, പീകോക്ക്, ചോപ്പര് തുടങ്ങി നൂറുകണക്കിന് മെഹന്തി ഡിസൈനുകളാണ് പ്രചാരത്തിലുള്ളത്. രാജസ്ഥാനി മെഹന്തിക്കാണ് ആവശ്യക്കാര് കൂടുതല്. ഈ ഡിസൈനുകളുടെ പുറത്ത് വിവിധ നിറങ്ങളിലുള്ള തിളക്കമുള്ള വസ്തുക്കള് പിടിപ്പിച്ചും മെഹന്തിയുടെ സൗന്ദര്യം വര്‍ധിപ്പിക്കാം. ഒരു ആഭരണം പോലും ധരിക്കാതെ മെഹന്തികൊണ്ട് മാത്രം ആഭരണവിഭൂഷിതയാകാന് ശ്രമിക്കുന്നവരുടെ എണ്ണവും ഏറി വരികയാണ്.\nപ്ലാസ്റ്റിക്കിന്റെ വിവിധ ഡിസൈന് മൈലാഞ്ചി അച്ചുകള് കൈയില് നിവര്‍ത്തിവച്ച് അതിനു മുകളില് മൈലാഞ്ചി പേസ്റ്റ് തേച്ചുപിടിപ്പിച്ചാല് വളരെ എളുപ്പത്തില് മനോഹരമായ ഡിസൈനുകള് സ്വന്തമാക്കാം. ഇടക്കാലത്ത് ഇത്തരം അച്ചുകള് ധാരാളമായി എത്തിയിരുന്നെങ്കിലും കോണുകള് ഉപയോഗിച്ച് വരയ്ക്കുമ്പോഴുള്ള മനോഹാരിത ലഭിക്കാത്തതുകൊണ്ട് അച്ചുകളോട് മങ്കമാര് അധികം ഇഷ്ടം കാിയില്ല.\nചുവന്ന മെഹന്തിയായിരുന്നു ഒരു കാലത്ത് ട്രെന്‍ഡെങ്കില് ഇപ്പോള് യുവത്വം വൈറ്റ് മെഹന്തിക്ക് പിന്നാലെയാണ്. കല്യാണ പ്പെണ്ണ് പോലും വെള്ള മെഹന്തി തെരഞ്ഞെടുക്കാന് തുടങ്ങിയിരിക്കുന്നു. വാട്ടര് പ്രൂഫും കിടിലന് ലുക്കുമാണ് ഇത്തരം മെഹന്തികളുടെ പ്രത്യേകത. സാധാരണ മെഹന്തികള് കുറച്ചുദിവസം കഴിയുമ്പോള് പാടുകളായി കൈയില് ഭംഗിയില്ലാതെ നില്‍ക്കും. വൈറ്റ് മെഹന്തിക്ക് അത്തരത്തിലുള്ള പ്രശ്‌നമില്ല. വൈറ്റ് മെഹന്തികള്‍ക്ക് ഇടയില് സ്‌റ്റോണുകള് വച്ച് ഭംഗിയാക്കുന്ന രീതിയും ഉണ്ട്.\nകൈയിലെ മെഹന്തിക്ക് പകരം കാല്‍പ്പാദത്തിലെ മെഹന്തിയാണ് ഇപ്പോള് ട്രെന്‍ഡ്. കഴുത്തിന് പുറകില്, വയറിന്റെ അരികില്, ചെവിക്കരികില് എന്നിവിടങ്ങളിലൊക്കെ ചെറുതും വലുതുമായ ഡിസൈനുകള് ഇടുന്നവരുടെ എണ്ണവും വര്‍ധിക്കുകയാണ്. മോഡേണ് വസ്ത്രങ്ങള്‍ക്കൊപ്പം കാല്‍പാദത്തിന് മുകളില് മെഹന്തിയണിയുന്നത് ട്രെന്‍ഡി ലുക്ക് നല്‍കും.\nകല്യാണപ്പെണ്ണും മൈലാഞ്ചി മൊഞ്ചും\nകല്യാണപ്പെണ്ണിനായി മാത്രം െ്രെബഡല് ഡിസൈനുകളും വിപണിയില് ലഭ്യമാണ്. നോര്‍ത്ത് ഇന്ത്യയില് കൂടുതലായി ഉപയോഗിക്കുന്ന ദുല്‍ഹദുല്‍ഹന് മോഡലാണ് കല്യാണപ്പെണ്ണുങ്ങള് തെരഞ്ഞെടുക്കുന്നത്.\nഏതെങ്കിലുമൊരു പ്രണയ കഥ മൈലാഞ്ചിയിലൂടെ അവതരിപ്പിക്കുന്ന രീതിയിലും ഡിസൈനുകളുണ്ട്. കൈയില് നിന്ന് ആരംഭിക്കുന്ന പ്രണയ കഥ കാല്‍മുട്ടു വരെ നീളും.\nക്രോസ് ആന്‍ഡ് ഗ്രിഡ് ഡിസൈന് മെഹന്തിക്കും ആരാധകര് ധാരാളമുണ്ട്. കൈമുഴുവന് നിറഞ്ഞു നില്‍ക്കുന്നു എന്ന പ്രത്യേകതയാണിതിനുള്ളത്. ക്രോസ് ആന്‍ഡ് ഗ്രിഡ് ഡിസൈനില് ഹെവി ഫീച്ചേഴ്‌സ് ആണ് ഉപയോഗിക്കുക. പാദത്തില് മാത്രം ഒതുങ്ങിയിരുന്ന ഇത്തരം ഡിസൈനുകള് കാല്‍മുട്ടു വരെ എത്തിയിട്ടുണ്ട്. 4000 രൂപ മുതല് 10,000 രൂപവരെയാണ് മെഹന്തി ഡിസൈനുകള്‍ക്ക് ഈടാക്കുന്നത്.\nമൈലാഞ്ചി ഇട്ടുകഴിഞ്ഞ് ഉണങ്ങിയാല് നാരങ്ങയില് അലിയിച്ച പഞ്ചസാര നീരിടാം. ഒരു മണിക്കൂറിനുശേഷം മെഹന്തി ഇളക്കി കളയാം. പക്ഷേ കഴുകരുത്. ഡിസൈനിനു മുകളില് എണ്ണ പുരട്ടി ഒരു മണിക്കൂര് കഴിഞ്ഞ് കഴുകാം.\nആഘോഷങ്ങള്‍ക്ക് മൈലാഞ്ചി ഇട്ടതിനുശേഷം കുറച്ചു ദിവസം കഴിയുമ്പോള് അത് നിറം മങ്ങി ഭംഗിയില്ലാത്ത അവസ്ഥയിലാവും. ഇത് കൈകളുടെ ഭംഗി നഷ്ടപ്പെടാനും കാരണമാവും. അതുകൊണ്ട് ആവശ്യം കഴിയുമ്പോള് മൈലാഞ്ചി പൂര്‍ണമായും കളയാന് ചില എളുപ്പവഴികളുണ്ട്.\n* മുഖത്ത് ഉപയോഗിക്കുന്ന ബ്ലീച്ച് മൈലാഞ്ചിയിട്ടിട്ടുള്ള ഭാഗങ്ങളില് പുരട്ടി ഉണങ്ങി കഴിയുമ്പോള് തണുത്ത വെള്ളത്തില് കഴുകുക.\n* ബേക്കിങ് സോഡയില് ചെറുനാരങ്ങാനീര് ചേര്‍ത്തിളക്കി കുഴമ്പ് രൂപത്തിലാക്കുക. ഇത് പുരട്ടി ഉണങ്ങിയ ശേഷം തണുത്ത വെള്ളത്തില് കഴുകി കളയുക. ചിലപ്പോള് ഇത് കൈ വരണ്ടുപോവാന് കാരണമാകും. അതിനാല് നന്നായി മോയിസ്ചറൈസര് പുരട്ടണം.\n* വളരെ വേഗം മൈലാഞ്ചി മങ്ങിപ്പോവാന് ടൂത്ത് പേസ്റ്റ് പുരട്ടുന്നതും നല്ലതാണ്. പേസ്റ്റ് പുരട്ടി ഉണങ്ങിയതിന് ശേഷം ഇരുകൈകളും കൂട്ടിത്തിരുമ്മിയാല് നിറം പെെട്ടന്ന് മങ്ങും.\n* ഹാന്‍ഡ് വാഷും നല്ലതാണ്. ഇടയ്ക്കിടെ കൈകള് കഴുകുക. ദിവസം 10/ 12 പ്രാവശ്യം വരെയാകാം. മൈലാഞ്ചി മങ്ങാന് സോപ്പും സഹായിക്കും. അമിതമായി കൈ കഴുകിയാല് ചര്‍മം വരളും. അതുകൊണ്ട് ഓരോ തവണ കൈകഴുകി കഴി ഞ്ഞാലും മോയിസ്ചറൈസര് പുരട്ടാന് മറക്കരുത്.\n* ഇളംചൂട് വെള്ളത്തില് ഉപ്പ് ചേര്‍ത്ത് 20 മിനിറ്റ് നേരം മുക്കിവയ്ക്കുക. ഇത് ഇടയ്ക്കിടെ ചെയ്യുമ്പോള് മൈലാഞ്ചി മാഞ്ഞുപോകും. കൈ വരണ്ടുപോവാതിരിക്കാന് മോയിസ്ചറൈസര് പുരട്ടുകയും വേണം.\nരോഹിത് കിടുക്കി തിമിർത്തു; പാക്കിസ്ഥാന് 337 റൺസ് വിജയലക്ഷ്യം


Monday 23 December 2013 9:28 pm IST\nകോഴിക്കോട്: അധികച്ചെലവ് സര്‍ക്കാര് വഹിച്ചില്ലെങ്കില് മില്‍മ പാല് വില വര്‍ദ്ധന ആവശ്യപ്പെട്ടേക്കും.\nസംസ്ഥാനത്ത് പാല് ക്ഷാമം രൂക്ഷമായതോടെ അയല് സംസ്ഥാനങ്ങളില് നിന്ന് പാല് കൊണ്ട് വരുമ്പോഴുള്ള വന് നഷ്ടം കണക്കിലെടുത്താണ് മില്‍മ ഈ ആവശ്യം ഉന്നയിക്കുക. പുറത്ത്നിന്ന് പാലെത്തിക്കാനുള്ള ചെലവ് സര്‍ക്കാര് വഹിക്കുക, ക്ഷീരകര്‍ഷകര്‍ക്ക് കൂടുതല് സബ്സിഡി നല്‍കി സഹായിക്കുക അതല്ലെങ്കില് പാല് വില വര്‍ദ്ധിപ്പിക്കുക. ഈ മൂന്ന് കാര്യങ്ങളാകും മില്‍മ സര്‍ക്കാറിന് മുന്നില് വെയ്ക്കുക. വില വര്‍ദ്ധനയ്ക്ക് പൊതുവികാരം എതിരായതിനാല് നഷ്ടം പരിഹരിക്കാന് സര്‍ക്കാര് തയ്യാറാകണമെന്ന ആവശ്യത്തിനായിരിക്കും മില്‍മ സമ്മര്‍ദ്ദം ചെലുത്തുക. ഈ മാസം 27ന് നടക്കുന്ന മലബാര് മേഖലാ യൂണിയന് തെരഞ്ഞെടുപ്പിന് ശേഷമായിരിക്കും ഈ ആവശ്യം സമര്‍പ്പിക്കുക.\nഇവിടെ പാല് ലഭ്യതയില് വന് കുറവ് വന്നതോടെ കര്‍ണ്ണാടക, തമിഴ്‌നാട്, മഹാരാഷ്ട്ര, ആന്ധ്രാപ്രദേശ് എന്നിവിടങ്ങളില് നിന്നാണ് മില്‍മ പാലെത്തിക്കുന്നത്. ഒരു ലിറ്റര് പാലിന് 26മുതല് 28രൂപാ വരെ അവിടെ വില നല്‍കേണ്ടതുണ്ട്. കടത്ത് കൂലിയും കൂടും. അപ്രകാരം മൊത്തം ചെലവ് ഇവിടുത്തെ വില്‍പ്പന വിലയേക്കാള് അധികമാണെന്ന് ബന്ധപ്പെട്ടവര് പറഞ്ഞു. ഇവിടെ ഒരു ലിറ്റര് പാലിന്റെ വില 35 രൂപയാണ്. ഈ അവസ്ഥ മില്‍മക്ക് സാമ്പത്തികമായി താങ്ങാനാകില്ല. ക്ഷീര കര്‍ഷകരുടെ സ്ഥിതിയും പരിതാപകരമാണ്. പടര്‍ന്ന് പിടിക്കുന്ന കുളമ്പ് രോഗം കര്‍ഷകരെ തകര്‍ക്കുകയാണ്. ഉള്ള പശുക്കളെ കിട്ടുന്ന വിലക്ക് വിറ്റ് രംഗം വിടാനുള്ള പ്രവണത കര്‍ഷകരിലുണ്ട്. അങ്ങനെ സംഭവിച്ചാല് മില്‍മയുടെ നിലനില്‍പ്പ് തന്നെ അപകടത്തിലാകും. കര്‍ഷകര്‍ക്ക് കൂടുതല് സാമ്പത്തിക സഹായം വേണം. നിലവില് നല്‍കുന്ന കാലിത്തീറ്റ സബ്സിഡി വര്‍ദ്ധിപ്പിക്കണമെന്നും ബന്ധപ്പെട്ടവര് വ്യക്തമാക്കി.\nപാല് ലിറ്ററിന് അഞ്ചു രൂപയെങ്കിലും വര്‍ദ്ധിപ്പിക്കണമെന്നായിരിക്കും മില്‍മയുടെ നിലപാട്. അങ്ങനെയങ്കില് അതില് നാല് രൂപയെങ്കിലും കര്‍ഷകര്‍ക്ക് നല്‍കാനാകും. കഴിഞ്ഞ രണ്ട് വര്‍ഷങ്ങളിലും പാലിന് അഞ്ച് രൂപാ തോതില് വില വര്‍ദ്ധിപ്പിച്ചിരുന്നു.\nകുളമ്പ് രോഗം: മില്‍മ കാലിത്തീറ്റക്ക് വില കുറയ്ക്കും\nമില്‍മ പാല്‍വില ഇനി കൂട്ടാനാവില്ല: ചെയര്‍മാന്\nമില്‍മ ഐസ്ക്രീം ഉല്‍പാദനം കൂട്ടുന്നു; രണ്ട് കോടിയുടെ വിപുലീകരണ പദ്ധതി\nകാലിത്തീറ്റ വില കുതിക്കുന്നു; ക്ഷീരകര്‍ഷകര് പ്രതിസന്ധിയില്


Posted by ഘടോല്‍കചന് at 10:16 PM9comments Links to this post Labels: പ്രതികരണം, വിവാദം\nസ്വകാര്യ ആശുപത്രിക്കാര്‍ക്കും,ഗവണ്മെന്റ് ഡോക്ടര്‍മ്മാര്‍ക്കും, മെഡിക്കല് സ്ടോറുകാര്‍ക്കും,ലാബുകാര്‍ക്കുമൊക്കെ സന്തോഷിക്കാനിനി വേറെന്തു വേണം.\nഎന്നാല് ഇവര്‍ക്കുമാത്രം ജീവിച്ചാല് പോരല്ലൊ. അതുകൊണ്ടു തന്നെ എല്ലാവരും കാണുന്ന പോലേയല്ല ഈ പനികളെ കേരള വിനോദസഞ്ചാര വകുപ്പ് കാണുവാന് പോകുന്നത്.\nതുടര്‍ച്ചയായി രണ്ടാം വര്‍ഷവും കൃത്യമായി വന്നുകൊണ്ട് ഈ പനി സീസണ് കേരളത്തിന്റെ കാലാവസ്ഥാ ഭൂപടത്തില് സ്ഥാനം പിടിച്ചിരിക്കുന്ന ഈ അവസരത്തില് ‘ഗോഡ്സ് ഓണ് കണ്ട്രി’ എന്ന ആപ്തവാക്യം മാറ്റി ഇനിമുതല് ‘ഫ്ലൂസ് ഓണ് കണ്ട്രി’ എന്നാക്കി വിനോദസഞ്ചാരികളെ ആകര്‍ഷിച്ച് നമ്മുടേ വിനോദസഞ്ചാര മേഖലക്ക് ഒരു പുതിയ മുഖം നല്കി പരിപോഷിപ്പിക്കാനാണ് വിനോദ സഞ്ചാര വകുപ്പിന്റെ തീരുമാനം.\nവിദേശസഞ്ചാരികളെ ആകര്‍ഷിക്കാന് പോന്ന പുതിയതും പഴയതുമായ ഒരു പനി ശേഖരം തന്നെ നമ്മുടെ കയ്യില് ഇപ്പോഴുണ്ട്. അതിനാല് ഇതിന്റെ സാധ്യതകള് പരമാവധി മുതലാക്കിക്കൊണ്ട് വിദേശസഞ്ചാരികള്‍ക്ക് ഈ പനികളെ അടുത്തറിയാനും, പകര്‍ത്താനും പിന്നെ അതിന്റെ കുളിരും ചൂരും അനുഭവിച്ചറിയാനുമുള്ള എല്ലാ സജ്ജീകരണങ്ങളും ചെയ്തുകൊണ്ടുള്ള ഒരു വ്യത്യസ്തമായ വികസനമാണ് സംസ്ഥാന വിനോദസഞ്ചാരവകുപ്പ് നടപ്പിലാക്കാന് ഉദ്ദേശിക്കുന്നത് എന്നറിയുന്നു.\nഈയിടെ രൂപംകൊണ്ട ‘അഖില കേരള പനിബാധിത സംഘ’വുമായി യൊജിച്ചു പ്രവര്‍ത്തിക്കാ‍നാണു തീരുമാനം.\nഎല്ലാ ജില്ലകളിലും ഇതിന്റെ ഭാഗമായി ‘ഫിവര് ഫ്രണ്ട് ലി’ കേന്ദ്രങ്ങള് സ്ഥാപിക്കും. ജില്ലാതലത്തിലുള്ള ഈ കേന്ദ്രങ്ങളുടെ ഏകോപിച്ചുള്ള പ്രവര്‍ത്തനങ്ങളെ നിയന്ത്രിക്കാനും നിരീക്ഷിക്കാനും പ്രവര്‍ത്തനം വിലയിരുത്താനും ഒരു ഉന്നതാധികാ‍ര സമിതിയെയും നിയോഗിക്കും.\nഇതുകൂടാതെ ഈ മേഖലയുടെ ഭാവിയിലെ വികസനത്തെ മുന്‍നിര്‍ത്തിക്കൊണ്ട് മറ്റുചില സംരംഭങ്ങള്‍ക്കുകൂടി തുടക്കം കുറിക്കാന് പദ്ധതിയുണ്ട്. ഇപ്പോഴുള്ള പനികള്‍ക്കൊപ്പം തദ്ദേശിയമായി കൂടുതല് ഇനം പനികള് വികസിപ്പിച്ചെടുക്കുക എന്നുള്ളത് ഇതിലൊരു സംരംഭമാണ്. ഇതിനായി സംസ്ഥാനത്തെ തിരഞ്ഞെടുത്ത മെഡിക്കല് കോളേജുകളില് നിന്നുള്ള വിദദ്ധസംഘത്തിന്റെ സേവനം ഉപയോഗപ്പെടുത്തും.\nഒരു പുതിയ ഇനം പനി പടരണമെന്നുണ്ടെങ്കില് വിദേശത്തുനിന്ന് ആരെങ്കിലും വരെണ്ട സ്ഥിതിവിശേഷമാണ് ഇന്നു നിലവിലുള്ളത്. ഇതുപൂര്‍ണ്ണമായും ഒഴിവാക്കി നമ്മുടെ സംസ്ഥാനത്തിനാവശ്യമായ പനി ഇവിടെത്തന്നെ വികസിപ്പിച്ചെടുക്കാനുള്ള യത്നത്തിന്റെ ഭാഗമായാണ് ‘ഫിവര് ആന്‍ഡ് ഷിവര്’ എന്ന ഈ സംരഭത്തിനു സര്‍ക്കാര് തുടക്കം കുറിക്കുന്നത്.\nപുതിയതരം പനികളായ പട്ടിപ്പനി,എരുമപ്പനി,കോഴിപ്പനി,മാക്രിപ്പനി,ഉള്ളിപ്പനി എന്നിങ്ങനെ അരഡസനോളം പനികള് തുടക്കത്തില് വികസിപ്പിച്ചെടുക്കുകയും; ക്രമേണ ഇതു വര്‍ധിപ്പിച്ച് അഞ്ചുവര്‍ഷം കൊണ്ട് കേരളത്തെ പനിയുടെ കാര്യത്തില് സ്വയം പര്യാപ്ത സംസ്ഥാനമാക്കുകയുമാണ് ലക്ഷ്യമെന്ന് ആരോഗ്യ മന്ത്രി പ്രഖ്യാപിച്ചു.\nതിരുവനന്തപുരം പ്രസ് ക്ലബ്ബില് പ്രശസ്ത കവി തഞ്ചാവൂര് തങ്കപ്പന്റെ പുതിയ കവിതാസമാഹരമായ ‘പനിക്കുന്നവന്റെ വികാരം’ ത്തിന്റെ പ്രകാശനച്ചടങ്ങുകളില് പങ്കെടുത്ത് സംസാരിക്കുകയാരുന്നു ആരോഗ്യമന്ത്രി .\nകഴിഞ്ഞ വര്‍ഷം പകര്‍ച്ചപ്പനിരംഗത്ത് മികച്ച പ്രകടനം കാഴ്ച്ചവെച്ച പത്തനംതിട്ട,ആലപ്പുഴ ജില്ലകളെ മാതൃകാ ജില്ലകളായി പ്രഖ്യാപിക്കും.\nഅങ്ങനെ ഇത്തരം കാലാനുശ്രിതമായ മാറ്റങ്ങളോടുകൂടിയ പുതിയ പദ്ധതികള് നടപ്പിലാക്കുന്നതോടെ\nകേരളം വിനോദസഞ്ചാര രംഗത്തും, ആരോഗ്യ രംഗത്തും വമ്പന് കുതിച്ചു ചാട്ടത്തിനാണൊരുങ്ങുന്നത്....പിടിച്ചിരുന്നോളുക!!! അല്ലെങ്കില് തെറിച്ചു പോയെന്നുവരും!!!\nPosted by ഘടോല്‍കചന് at 11:40 PM4comments Links to this post Labels: നര്‍മ്മം, പനി\nമീറ്റും മീങ്കറീം ....\nഅച്ചായോ പോയി ഇച്ചിരെ മീറ്റു മേടിച്ചോണ്ടു വാന്നെ ...ഉച്ചക്കൂണിന്റെ കൂടെ ഒന്നുമില്ലന്നേ സ്പെഷ്യല്.\nഅതോ ഇന്നുച്ചക്കു കപ്പേം മീങ്കറീം മതിയൊ?\nഫ ........എരണംകെട്ട $#%^%&*@#% മോളേ....!!! നീ എന്തിനാടി മീറ്റ് , മീറ്റ് എന്നിടെക്കിടെ പറയുന്നെ. നീ ഉച്ചക്കു ഊണിനൊള്ളത് വക്കുന്നൊ അതൊ എനിക്കിട്ട് വെക്കുന്നൊ?\nനിനക്ക് പച്ചമലയാളത്തില് ഇറച്ചി എന്നു പറഞ്ഞാ എന്നാ പറ്റും?\nഹൊ... ഇതിയാനെന്നാത്തിനാ ചൂടാവുന്നെ ? ഈ വീട്ടിവന്ന കാലം തൊട്ട് ഞാന് മീറ്റ് , മീറ്റ് എന്നുതന്നല്ലിയൊ പറയാറ്.ഇപ്പൊ ഈ ഒരുമാസം കൊണ്ടാണല്ലൊ മീറ്റെന്നു പറയുമ്പൊ ഇതിയാനു പ്രാന്തെളകുന്നെ. ഇതെന്നാ പറ്റിയതാ ? നമക്കു നല്ല ഡൊക്ടര്‍മാരെ വല്ലതും പോയിക്കാണാവെന്നെ.\nഫാ.. നിന്റെ തന്ത കുമരകം കുഞ്ഞുവറീതിനെ കൊണ്ട്പോടീ ഡോക്റ്ററടടുത്ത്.\nഇങ്ങേര്‍ക്കു പ്രാന്താ....എപ്പനോക്കിയാലും ആ ലാപ്ടോപ്പും കെട്ടിപ്പിടിച്ചോണ്ടിരുന്നോണം.\nഞാന് പോയി കപ്പ അടുപ്പത്തിടട്ടെ.\nഛേ എവളെക്കോണ്ട് തോറ്റല്ലൊ...!! ചുമ്മാ സമയം കളഞ്ഞു. ഈ സമയം കൊണ്ട് നാലു പോസ്റ്റ് ഡ്രാഫ്റ്റ് ചെയ്തു വക്കുവോ, ആ ബ്ലോഗ് തെണ്ടികള്‍ക്കിട്ട് രണ്ട് താങ്ങ് താങ്ങുവോ ചെയ്യാരുന്നു.\nപലതവണ പറഞ്ഞിട്ടൊള്ളതാണ് പോസ്റ്റിടുമ്പൊ പുറകീന്നു വിളിക്കരുതെന്ന്.കേക്കത്തില്ല.\nആ സാരമില്ല ഉള്ളതൊക്കെ ഡ്രാഫ്റ്റാക്കി വക്കാം. ഡൈലി മൂന്നുനേരം ആഹാരത്തിനു ശേഷം പോസ്റ്റിടണമെന്നാണല്ലൊ ഡോക്റ്ററ് പറഞ്ഞിട്ടോള്ളത്.അവളീ കൊണ്ടുപോയിക്കാണിക്കമെന്നു പറയുന്ന ഡോക്റ്ററെ ഞാനെപ്പളെ പോയി കണ്ടതാ. ഞാനാരാ മോന്? ഇതു വല്ലതും ഇവക്കറിയാമോ.\nഎന്തു ചെയ്യാം പത്തുലക്ഷത്തിലൊരാള്‍ക്കു മാത്രം വരുന്ന രോഗമായിപ്പോയില്ലെ. ബാക്കി ഒമ്പതുലക്ഷത്തി തൊണ്ണൂറ്റൊമ്പതിനായിരത്തി തൊണ്ണൂറ്റൊമ്പതുപേരും അര്‍മ്മാദിക്കുവാരിക്കും ,ചെറ്റകള്.\n............................................................................ .................................................................................. ..........\nഅച്ചായാ..... ദേ ആ കമ്പ്യൂട്ടറിലും നോക്കി കുത്തിയിരുന്നതുമതി; എണീറ്റുവന്നെ...........\nദേ കപ്പേം മിങ്കറീം റെഡിയായിട്ടോണ്ട്.\nഫാ.........ഏതവനാടീ നിന്റച്ചായന്. നിന്റെ മറ്റവനെപ്പോയി വിളിക്കെടി. ഞാ‍രുടെം അച്ചായനൊന്നുമല്ല!!!\nആയ്യോ ഏന്റെ കര്‍ത്താവേ ഇങ്ങേര്‍ക്കിതെന്നാ പറ്റി. ചുമ്മാ എന്റെ മെക്കിട്ടു കേറുകാണല്ലൊ നേരം വെളുത്തപ്പത്തൊട്ട്.\nഅയ്യോടി നീയാരുന്നൊ? ഞാനിപ്പ നോക്കിയപ്പളല്ലെ കണ്ടത്!\nഞാന് പെട്ടന്നു വിചാരിച്ചു ഏതൊ എരപ്പാളികള് എന്റെ ബ്ലോഗ്ഗ് വായിച്ച് കമന്റിട്ടതാന്ന്.അതല്ലെ ഞാന് പെട്ടന്നങ്ങനൊക്കെപ്പറഞ്ഞു കളഞ്ഞത്. നീയെന്നോടു ക്ഷമീര്. നമ്മക്കുപോയി കപ്പേം മിങ്കറീം കഴിക്കാം. അതു കഴിഞ്ഞിട്ടെനിക്കു പോസ്റ്റിടാനൊള്ളതാ.... വന്നാട്ടെ.\nPosted by ഘടോല്‍കചന് at 1:08 AM 11 comments Links to this post Labels: കഥ\nകേരളരാഷ്ട്രീയം ഉരുണ്ടതാണെന്നു തെളിയിക്കാനുള്ള ശ്രമം !\nഡേയ്...... ഭൂമി ഉരുണ്ടതാണെന്നു തെളിയിച്ചതാരാണെന്നറിയാമോ?\nഅത്... അണ്ണാ.... ഏതൊ ഒരു എല്ലനല്ലെ?\nഏതോ ഒരെല്ലനല്ലടെ മെഗല്ലന്.....\nഓ അതു ശരി ... പക്ഷെ അതിപ്പൊ ഇവിടെപ്പറയണ്ട കാര്യം?\nഅതായത്.... പണ്ടീ മെഗല്ലന് ഒരു കപ്പലും പിടിച്ചു കടല് മാര്‍ഗ്ഗം ലോകം ചുറ്റാനിറങ്ങി. എന്നിട്ട് തുടങ്ങിയടത്തുതന്നെ തിരിച്ചെത്തിയിട്ട് ഭൂമി ഉരുണ്ടതാണെന്നു വിളിച്ചു പറഞ്ഞു. അതുവരെ ഭൂമി പരന്നതാന്നും നെരന്നതാന്നും ഒക്കെ വിശ്വസിച്ചിരുന്നവര്‍ക്ക് അതു ഭയങ്കര അത്‍ഭുതമായി.\nഅതുപോലെ ഇതാ ഒരഭിനവ മെഗല്ലന് കേരളരാഷ്ടീയം ഉരുണ്ടതാണെന്നു തെളിയിക്കാനായി ഒരു കപ്പലും കൊണ്ടു പുറപ്പെട്ടിട്ട് കുറെനാളായി.\nഎല്ലാര്‍ക്കുമറിയാവുന്ന ആളു തന്നെടെ...\nആളു പണ്ട് പേരുകേട്ട കപ്പിത്താനായ അച്ഛനൊപ്പം INC തുറമുഖത്താരുന്നു വ്യാവാരം.\nഅവിടെ വ്യാവാരം നടത്തി നടത്തി തുറമുഖം മുടിപ്പിക്കുമെന്നായപ്പൊ, അവിടുത്തുകാരു പതുക്കെ ചവിട്ടാനും കുത്താനും തുടങ്ങി.\nഅപ്പൊ അച്ഛനും മോനും കൂടെ ഒരു മണ്ണുമാന്തി കപ്പലും എടുത്ത് കടല്‍മാര്‍ഗ്ഗം സ്വന്തമായുണ്ടാക്കിയ DIC തുറമുഖത്തേക്കു വച്ചു പിടിച്ചു. അവിടെ സ്വന്തമായി വ്യാവാരം തൊടങ്ങി.\nആദ്യം ഇടതുവശം ചേര്‍ന്ന് കപ്പലോടിച്ചു നോക്കി.. ആദ്യമൊക്കെ ഇടതു തീരത്തൊള്ളൊരു ചിരിച്ചു കാണിച്ചു. അല്പം സാധനങ്ങളോക്കെ ചില്ലറ മാര്‍ക്കറ്റില് വിറ്റുപോയി. അപ്പപ്പിന്നെ ചില്ലറ വില്പനമതിയാക്കി മൊത്തവ്യാപാരം തൊടങ്ങാമെന്നു വിചാരിച്ചു . അപ്പൊ ഇടതു തീരത്തൊള്ളോരു മുഖം കറുപ്പിച്ചു. മേലാല് ഇടതുവശം ചേര്‍ത്ത് കപ്പലോടിച്ചാല് മുട്ടുകാലു തല്ലിയൊടിക്കുമെന്നു പറഞ്ഞു.\nഅതൊള്ളതാ അണ്ണാ അവന്മാരു പറഞ്ഞാ പറഞ്ഞപോലെ ചെയ്തുകളയും!!!\nഅങ്ങനെ ആ സ്ഥലമുപേക്ഷിച്ചു ... പിന്നെ NCP തുറമുഖത്തേക്കായി യാത്ര. അവരുടെ കൂടെക്കൂടി പുതിയ ബിസിനസ് തുടങ്ങി.\nമണ്ണുമാന്തി കപ്പലുവെച്ച് മാന്തി മാന്തി തുറമുഖം മുങ്ങുമെന്നായപ്പൊ അച്ഛന് പതുക്കെ വലിയാന് തീ‍രുമാനിച്ചു.\nമോന് പറഞ്ഞു നോക്കി അച്ഛാ നമുക്ക് ഈ കപ്പലും കൊണ്ട് കുറച്ചുനാള് കൂടി ചുറ്റിസഞ്ചരിച്ച് ഇതിലും മെച്ചപ്പെട്ട ബിസിനസു വല്ലതും കിട്ടുമോന്നു നോക്കാം.\nഅച്ഛനാരാ മോന്! പുള്ളി പറഞ്ഞു ,അതൊക്കെ നീ ഒറ്റക്കു ചുറ്റിനടന്നു കണ്ടുപിടിച്ചാമതി.ഞാന് ഇപ്പൊ തല്ക്കാലം പഴയ ബിസിനസ് തന്നെ ചെയ്യാന് പൊവാ.\nഎന്നുമ്പറഞ്ഞ് മൂപ്പില്‍സ് ഒരു ചെറിയ ലൈഫ് ബോട്ടിറക്കി, അതിക്കേറി പഴയ INC തുറമുഖത്തേക്കു വച്ചുപിടിച്ചു. വഴിക്ക് മുടിഞ്ഞ കാറും കോളും ഉണ്ടായി, മഴ, മിന്നല് ,ഇടി, സുനാമി ഒക്കെയുണ്ടായി. പക്ഷെ അതിനൊന്നും ആ തൊലിക്കട്ടിയെ അതിജീവിക്കാനുള്ള കരുത്തുണ്ടായിരുന്നില്ല്ല.\nഅവസാനം മൂപ്പു പഴയ തീരത്തണഞ്ഞു. വല്ല്യ പ്രശ്നമൊന്നുമില്ലാതെ കാര്യങ്ങള് നടന്നുപോയി. അങ്ങേരപ്പോഴും കടലില് മുങ്ങാറായ NCP തുറമുഖത്തു കപ്പലില് വട്ടം ചുറ്റുന്ന മകനെക്കുറിച്ചോര്‍ത്തു ദുഖിച്ചു.\nമകന്റെ കപ്പലടുപ്പിക്കാനുള്ള ഇടം ദിവസവും തന്റെ തീരത്തു നോക്കി വച്ച് , ഒരു ദിവസം അവനൊരു വലിയ കപ്പലുമായി ഒരു നാണവുമില്ലാതെ അവിടെ വന്നടുക്കുന്നതും സ്വപനം കണ്ടു നടന്നു.\nമകന് കപ്പലുമായി ചെറുതും വലുതുമായ പല തുറമുഖങ്ങളിലും ചെന്നു നൊക്കിയെങ്കിലും മണ്ണുമാന്തിക്കപ്പലാ‍യതിനാല് ആരുമതിനെ അടുപ്പിക്കാന് കൂട്ടാക്കിയില്ല. സ്വന്തം അടിത്തറയെക്കുറിച്ച് എല്ലാര്‍ക്കും ഭയമുണ്ടായിരുന്നു എന്നു വേണം കരുതാന്.\nമകന് ദുഖിച്ചു .......അച്ഛന് പ്രാര്‍ത്ഥിച്ചു.... ഒരു രക്ഷയുമില്ല...........\nഅവസാനം മകന് ആ തീരുമാനമെടുത്തു... അതെ ഒരഭിനവ മെഗല്ലനാകുക തന്നെ.... ലോകം ചുറ്റിസഞ്ചരിച്ച് പഴയ തീരത്തു തന്നെ എത്തുക. അങ്ങനെ ചരിത്രത്തിലിടം തേടുക.\nഅല്ലണ്ണാ .... ഇവന്മാര്‍ക്കും ചരിത്രമൊ???\nചുമ്മാ ജാഡക്ക് ... കെടക്കട്ടെ......!!!\nഓ അങ്ങനെ ... കെടന്നോട്ടെ......\nമകന് കപ്പലൊന്നു കഴുകി , തൊരണമൊക്കെക്കെട്ടി മോടിപിടിപ്പിച്ചു, നല്ല സഫാരി സ്യൂട്ടൊക്കെ ധരിച്ചു. എന്നിട്ട് മണ്ണുമാന്തിയുമായി മെല്ലെ ഇറങ്ങി .\nഅതിന്റെ പാര്‍ശ്വഫലങ്ങള് തീരത്തു അനുഭവപ്പെടാന് തുടങ്ങി. പേമാരി , വെള്ളപ്പൊക്കം, ഉരുള് പൊട്ടല് അങ്ങനെ പലതും. അച്ഛനെപ്പോലെ തൊലിക്കട്ടി ഇല്ലാത്തതിനാല് മകന് ഇതൊക്കെക്കണ്ട് ഭയന്നു. കരക്കിരുന്ന് അപ്പന് പ്രാര്‍ഥിച്ചു.\nപക്ഷെ പ്രതീക്ഷക്കു വിപരീതമായി INC തുറമുഖക്കാരു വല്ല്യ താല്‍പ്പര്യമൊന്നും കാണിച്ചില്ല. മകന് തുറമുഖത്തിനടുത്തെത്താറായി . കാറും കോളും കാരണം തുറമുഖത്തടുപ്പിക്കാതെ ദൂരെത്തന്നെ നിന്നു. കരക്കുനിന്നു സിഗ്നലൊന്നും കിട്ടുന്നില്ല. അല്പം കൂടി കാത്തിരിക്കാമെന്നു കരുതി. പക്ഷെ ആരും സിസ്നലു തരുന്നില്ല. കുറെ ദിവസമായി ചെക്കന് കേരള രാഷ്ട്രീയം ഉരുണ്ടതാണെന്നു തെളിയിക്കുന്ന ചരിത്ര മുഹൂര്‍ത്തത്തിനടുത്തെത്തി നിക്കുന്നു. പക്ഷെ ഒരു പട്ടി പോലും തിരിഞ്ഞു നോക്കുന്നില്ല.\nഅപ്പൊഴാണ് ആ ഹൃദയഭേദകമായ ആ കാഴ്ച്ച അവന് കണ്ടത് ഒരു പിണ്ടി ചെങ്ങാടം തുറമുഖത്തേക്കടുക്കുന്നു. അതില് വെറും ഒറ്റത്തോര്‍ത്തുമുടുത്ത് തുഴയുന്ന ഒരാള്. കണ്ടാലെ അറിയാം ഏതൊ നല്ലനിലയില് കഴിഞ്ഞിരുന്ന കുടുംബത്തിലെയാണ്. ഇപ്പൊ ഗതിയില്ലാതെ അലയുകയാണെന്നു തോന്നുന്നു പാവം. ആകെ ക്ഷീണിതനാണ്. ഒരു ‘ജനതയുടെ’ മൊത്തം ‘തള്ളു’ കൊണ്ടപോലത്തെ മുഖഭാവം. ചെങ്ങാടം തുറമുഖത്തടുപ്പിച്ച് അയാള് മെല്ലെയിറങ്ങി ആ തുറമുഖത്തു കുത്തിയിരുന്നു.\nഅതാ അതിലും ഞെട്ടിക്കുന്ന മറ്റൊരു കാഴ്ച . ഒരുകൂട്ടം തുറമുഖ അധികാരികള് ഓടിവരുന്നു. അയാളെ തൊഴിച്ചു പുറത്തിടുന്നതും പ്രതീക്ഷിച്ചു നിന്ന നമ്മുടെ മെഗല്ലനെ അമ്പരപ്പിച്ചുകൊണ്ട് അവര് അയാളെ മാലയിട്ട് സ്വീകരിച്ചു, മാറിയുടുക്കാന് ഡബിള് മുണ്ടു കൊടുത്തു, ഇലയിട്ടിരുത്തി സദ്യ വിളമ്പി.\nഇതുകണ്ടു ഞെട്ടിയ മെഗല്ലന് പറഞ്ഞു എനിക്കു തുറമുഖവും വേണ്ട ഒരു കുന്തവും വേണ്ടാ.. ഞാനീ നടുക്കടലില് ഒറ്റക്കു നിക്കും . എന്നിട്ടു പത്തുമിനിറ്റു കഴിയുമ്പൊ തീരത്തോട്ടു വീണ്ടും നോക്കും ആരേലും വിളിക്കുന്നുണ്ടൊന്നു. രണ്ടു ചാലു മാറ്റി നങ്കൂരമിടും എന്നിട്ടു വീണ്ടും നോക്കും . പക്ഷെ തിരിഞ്ഞാരും ഇതുവരെ നോക്കിയിട്ടില്ലെന്നാണറിവ്.\nനമുക്കും പ്രാര്‍ത്ഥിക്കമെടെ ആ പാവം മെഗല്ലനുവേണ്ടി. അദ്ദേഹത്തിന് കേരളരാഷ്ട്രീയം ഉരുണ്ടതാണെന്നു തെളിയിക്കാന് കഴിയുമാറാകട്ടെ.\nഅല്ലണ്ണാ എന്താന്നറിയില്ല എനിക്കീ കഥ കേക്കുമ്പൊ ഒരു പഴഞ്ചൊല്ലാണ് ഓര്‍മ്മ വരുന്നത്.\nഅതേതു പഴഞ്ചൊല്ല് ?\nനാണമില്ലാത്തവന്റെ ആസനത്തില് ആലു കിളുത്താ.....\nഡെയ് ...ഡെയ് ... വിടടെ വിടടെ... ഇതിനുമ്മാത്രം ആ പാവം ആലെന്തു പിഴച്ചു..........!!!\nPosted by ഘടോല്‍കചന് at 5:59 PM4comments Links to this post Labels: നര്‍മ്മം\nPosted by ഘടോല്‍കചന് at 9:58 PM7comments Links to this post Labels: കഥ\nഇടതുപക്ഷ കായികമേള തിരുവനന്തപുരത്തു വച്ച്\nഇടതുപക്ഷ മുന്നണി ഇത്തവണത്തെ സംസ്ഥാനതല കായികമേള ജൂണ് 20 ന് തിരുവനന്തപുരത്തുവച്ച് നടത്താന് തീരുമാനിച്ചു.\nമൂന്ന് വിഭാഗങ്ങളായിത്തിരിച്ചാണ് മത്സരങ്ങളെല്ല്ലാം. ജൂനിയര്,സീനിയര് പിന്നെ തൊഴിലാളി സംഘടന എന്നീ വിഭാഗങ്ങളില് മത്സരങ്ങള് ഉണ്ടായിരിക്കുന്നതാണ് . സംസ്ഥാനതലത്തില് ആദ്യ മൂന്ന് സ്ഥാനങ്ങളിലെത്തുന്നവരെ മാത്രമെ അടുത്ത മാസം കേന്ദ്രത്തില് നടക്കുന്ന കായികമേളയിലേക്ക് പരിഗണിക്കുകയുള്ളു .\nകാര്യപരിപാടികള് ചുവടെ ചേര്‍ക്കുംവിധം.....\nരാവിലെ 9:00 മണിക്ക് പാര്‍ട്ടിപ്പതാകയുയര്‍ത്തല്.\nപതാകയുയര്‍ത്തലിനു ശേഷം എല്ലാവര്‍ക്കും പരിപ്പുവടയും ചായയും ഉണ്ടായിരിക്കുന്നതാണ്.\nചായ സല്‍ക്കാരത്തിനു ശേഷം കായിക മത്സരങ്ങള് ആരംഭിക്കുന്നതാണ്.\n9:10 ന് കാലുവാ‍രല് (ജൂനിയര് ,സീനിയര്, തൊഴിലാളികള് എന്നിവര്‍ക്ക് അതാത് വിഭാഗങ്ങളില് മത്സരിക്കാവുന്നതാണ്.)\n9:30 ന് കുതികാല് വെട്ട് .\n9:45 മുതല് വെട്ടിനിരത്തല്. (2 ഏക്കര്4ഏക്കര് എന്നീ വിഭാഗങ്ങളില് മത്സരം ഉണ്ടായിരിക്കുന്നതാണ്.)\n10:30 നു തെറിയഭിഷേകം. (സ്പെഷ്യല് ജഡ്ജ് : ദേവസ്വം മന്ത്രി ; ഇദ്ദേഹത്തിന്റെ ബന്ധുക്കള്‍ക്കൊ സുഹൃത്തുക്കള്‍ക്കോ ഈ മത്സരത്തില് പങ്കെടുക്കാന് അവക്കാശമുണ്ടായിരിക്കുന്നതല്ല)\n11:00 നു , തട്ടിക്കോണ്ടു പോകല് . ജൂനിയേഴ്സിനും സീനിയെഴ്സിനും മാത്രം.\n(കുറഞ്ഞത് ഒരു പഞ്ചായത്ത് പ്രസിഡന്റിനെയെങ്കിലും തട്ടിക്കൊണ്ട് പോയെങ്കിലെ മെഡലിനു പരിഗണിക്കുകയുള്ളു. പൂതാടിയില് നിന്നുള്ള സഖാക്കള് മത്സരിക്കേണ്ടതില്ല.)\n12:00 മുതല് പോലീസ് സ്റ്റേഷന് ആക്രമണവും പ്രതികളെ മോചിപ്പിക്കലും .\n12:30 ന് ബക്കറ്റ് പിരിവ്.\nപിരിച്ചു കിട്ടുന്ന തുകയില് ബാക്കി വല്ലതുമുണ്ടെങ്കില് 1:00 മുതല് സമൂഹ സദ്യ.\n1:30 മുതല് വിമതര്‍ക്കു നേരെയുള്ള കടന്നുകയറ്റം.\n2:00 ന് ബൂത്ത് പിടിത്തം.\n3:00 മണിക്ക് വടംവലി മത്സരം ;കുറ്റവിമുക്തരാക്കപ്പെട്ടവരും കുറ്റവിമുക്തരാക്കപ്പെടാത്തവരും തമ്മില്.\n(കുറ്റവിമുക്തരാക്കപ്പെട്ടവരുടെ ടീം ക്യാപ്റ്റ്ന് ഔസേപ്പച്ചായന്\nകുറ്റവിമുക്തരാക്കപ്പെടാത്തവരുടെ ടീം ക്യാപ്റ്റന് സഖാവ് ഇണങ്ങാറായി)\n3:00 മണി മുതല് നോക്കു കൂലി പിരിക്കല് (തൊഴിലാളികള്‍ക്കു മാത്രം.)\n3:30 ന് സ്ത്രീപീഡനക്കാരെ കയ്യാമം വപ്പിച്ചു നടത്തല് 400മീറ്റര്. (സ്പെഷല് ജഡ്ജ് അച്ചുമ്മാന്.)\n5:30 മുതല് വിവിധ ഗെയിംസുകള് ഉണ്ടായിരിക്കുന്നതാണ്.\nകസേരകളിക്കു ശേഷം ലക്ഷ്യത്തില് ബോംബേറ്, വിരലിലെ മഷിമായ്കല് എന്നീ മത്സരങ്ങളും നടത്തപ്പെടുന്നതാണ്.\n(ഒരു മിനിറ്റിനകം ഏറ്റവും കൂടുതല് വിരലുകളിലെ മഷി മായ്ക്കുന്നവരെയാണ് സമ്മാനാര്‍ഹരായി തിരഞ്ഞെടുക്കുക.\nമഷി മായ്ക്കാനുള്ള ദ്രാവകങ്ങള് മത്സരാര്‍ത്ഥികള് തന്നെ കൊണ്ടുവരേണ്ടതാണ്)\nരാത്രി 7:00 മുതല് മത്സരാര്‍ത്ഥികളവതരിപ്പിക്കുന്ന വിവിധ കലാപരിപാടികളുണ്ടായിരിക്കുന്നതാണ്.\nരാത്രി 8:00 മണിമുതല് മന്ത്രിമാരുടെ പേഴ്സണല് സ്റ്റാഫ് അവതരിപ്പിക്കുന്ന കൂട്ടത്തല്ലും പൂരപ്പാട്ടും. പൂരപ്പാട്ടോടൂകൂടി ഈ വര്‍ഷത്തെ കായികമേളക്കു തിരശീല വീഴുന്നതാണ്.\nഈ മത്സരങ്ങളില് പങ്കെടുക്കാല് താല്‍പ്പര്യമുള്ള സഖാക്കള് ജൂണ് 10നു മുന്‍പായി അവരവരുടെ ലോക്കല് പാര്‍ട്ടിയാഫീസില് പേര് രജിസ്റ്റര് ചെയ്തിരിക്കേണ്ടതാണ്.\nകൂടാതെ ഈ നോട്ടീസില് പറഞ്ഞിരിക്കുന്നതിലുപരിയായി എന്തെങ്കിലും മത്സരങ്ങള് പരിപാടികളിലുള്‍പ്പെടുത്താന് ആഗ്രഹിക്കുന്നവര് ആ വിവരം ആതാതു പാര്‍ട്ടിയാഫീസില് മെയ് 30ന് മുന്‍പായി അറിയിച്ചിരിക്കണ്ടതാണ്.\nPosted by ഘടോല്‍കചന് at 2:18 PM 11 comments Links to this post\n‘ശേഷാഭിമാനി’ ഫലപ്രഖ്യാപനദിന സായാഹ്ന പത്രം\nതിരഞ്ഞെടുപ്പുഫലം പുറത്തുവന്നതു പ്രമാണിച്ച് പത്രാമാഫീസിനു അവധിയായതിനാല് (പ്രത്യേകിച്ചു പണിയൊന്നുമില്ലാത്തതുകൊണ്ട്) നാളെയും ,മറ്റെന്നാളും പത്രം പ്രസിധീ‍കരിക്കുന്നതല്ല.\nPosted by ഘടോല്‍കചന് at 5:50 PM3comments Links to this post